title: เหตุเครื่องบินลาดตระเวนยู-17 ของกองทัพบกตก พ.ศ. 2561

text: เหตุเครื่องบินลาดตระเวนยู-17 (บ.ท.17) กองทัพบกตก เกิดขึ้นเมื่อวันที่ 5 กรกฎาคม พ.ศ. 2561 เวลาประมาณ 11.00 นาฬิกา ตามเวลาประเทศไทย ที่จังหวัดแม่ฮ่องสอน ประเทศไทย เหตุเกิดจากอากาศยานได้หายจากหอบังคับการบิน ต่อมาชาวบ้านในพื้นที่เห็นกลุ่มหมอกควันใต้บ้านห้วยผึ้ง ตำบลห้วยผา อำเภอเมือง จังหวัดแม่ฮ่องสอน ทางกองทัพบกจึงได้ส่งเครื่องบินลาดตระเวนตามหา และกำลังภาคพื้นจากหน่วยเฉพาะกิจกรมทหารราบที่ 17 จนต่อมาทางกองทัพได้ทราบว่าเครื่องบินลาดตระเวน ยู-17 ได้ตกลงสู่พื้น จนถึงตอนนี้ยังไม่ทราบข้อเท็จจริงที่เกิดขึ้น


text: เหตุเครื่องบินตกในครั้งนี้มีผู้ที่อยู่ในเครื่องบินลาดตระเวน ยู-17 ทั้งหมด 4 คน โดยมีผู้เสียชีวิต ณ ที่เกิดเหตุ 3 คน และรอดชีวิต แต่เสียชีวิต 1 คน


text: ในวันนั้นได้มีนักบิน 2 คน และผู้โดยสาร 2 คน ได้นำเครื่องบินลาดตระเวน ยู-17 ขึ้นบิน เพื่อทำการลาดตระเวนทางอากาศระหว่างชายแดนของจังหวัดแม่ฮ่องสอน จนกระทั่งสัญญานเรดาร์จากเครื่องบินได้หลุดจากหอบังคับการบินจังหวัดแม่ฮ่องสอน


text: ต่อมาหน่วยเฉพาะกิจกรมทหารราบที่ 17 ได้นำเฮลิคอปเตอร์บินค้นหา ปรากฏว่าพบเครื่องบินตกบนเทือกเขา ซึ่งติดชายแดนไทย-พม่า ห่างจากจุดผ่อนปรนช่องทางการค้าชายแดนประเทศไทย-พม่า ต.ห้วยผา อ.เมืองแม่ฮ่องสอน ประมาณ 2 กิโลเมตร


text: เวลาประมาณ 22.00 นาฬิกา พันเอก พิพัฒน์ ศรีทองพิมพ์ รองผู้บังคับหน่วยเฉพาะกิจกรมทหารราบที่ 17 ได้นำกำลังทหารจากหน่วยเฉพาะกิจกรมทหารราบที่ 17 ชุดรักษาความปลอดภัยหมู่บ้านห้วยผึ้ง ตำบลหมอกจำแป่ อำเภอเมืองแม่ฮ่องสอน หน่วยกู้ภัยจากมูลนิธิบรรเทาสาธารณภัยแม่ฮ่องสอน แพทย์-พยาบาลโรงพยาบาลศรีสังวาลแม่ฮ่องสอน ได้รีบเข้าไปทางเข้าเพื่อไปยังจุดเกิดเหตุที่เครื่องบินตก จนกระทั่งพบซากเครื่องบินตกกระแทกภูเขาสูง มีเศษซากเครื่องบินแตกกระจาย พร้อมกันนี้เจ้าหน้าที่ได้ค้นพบนักบินและผู้โดยสาร เสียชีวิต จำนวน 3 คน บาดเจ็บสาหัส 1 คน


title: อันโตนิโอ ฮาลิลิ

text: อันโตนิโอ ฮาลิลิ (ค.ศ. 1945 หรือ ค.ศ. 1946 – 2 กรกฎาคม ค.ศ. 2018) เป็นนักการเมืองชาวฟิลิปปินส์ เคยดำรงตำแหน่งผู้ว่าการเมืองทานวน ตั้งแต่วันที่ 30 มิถุนายน ค.ศ. 2013 จนถึงวันที่ 2 กรกฎาคม ค.ศ. 2018 โดยเขาเสียชีวิตจากการถูกสังหารจากมือปืน


title: บูตูอัน

text: บูตูอัน เป็นเมืองหนาแน่นแห่งหนึ่ง และเป็นเมืองศูนย์กลางของภูมิภาคคารากา ประเทศฟิลิปปินส์ ในปี ค.ศ. 2015 มีประชากรทั้งหมด 337,063 คน รู้จักกันในฐานะเมืองที่ค้าขายกับชาวฮินดี


title: บูตูอัน

text: บูตูอันตั้งอยู่ทางตะวันออกเฉียงเหนือของหุบเขาอากูซันบนเกาะมินดาเนา และมีแม่น้ำอากูซันไหลผ่าน ตัวเมืองมีอาณาเขตติดต่อกับจังหวัดฮีลากังอากูซัน, จังหวัดตีโมกอากูซัน และอ่าวบูตูอัน


title: บูตูอัน

text: บูตูอันเป็นเมืองศูนย์กลางของจังหวัดฮีลากังอากูซันจนถึง ค.ศ. 2000 ซึ่งเป็นปีที่ย้ายเมืองศูนย์กลางจังหวัดไปที่คาบัดบารัน แม้ว่าในเชิงภูมิศาสตร์ บูตูอันจะรวมอยู่ในจังหวัดฮีลากังอากูซัน แต่ในเชิงการปกครอง บูตูอันปกครองอิสระจากจังหวัด


title: ยานิก จาลอ

text: ยานิก ดุช ซังตุช จาลอ (; 5 พฤษภาคม ค.ศ. 1986 —) เป็นนักฟุตบอลอาชีพชาวโปรตุเกสในตำแหน่งกองหน้าหรือปีก


title: ยานิก จาลอ

text: ช่วงเวลาส่วนใหญ่ เขาเล่นให้กับสปอร์ติงลิสบอน ซึ่งเขาได้เลื่อนมาเล่นในทีมชุดใหญ่เมื่ออายุได้ 15 ปี เขาลงเล่นไปกว่า 150 นัด ต่อมาในปี ค.ศ. 2012 เขาย้ายไปเล่นให้กับไบฟีกา และช่วยพาทีมคว้าแชมป์โปรตุเกสลีกคัพ


title: ยานิก จาลอ

text: ในเดือนกุมภาพันธ์ ค.ศ. 2016 จาลอได้ย้ายมาร่วมทีมราชบุรี มิตรผล เขาทำประตูแรกให้กับสโมสรในนัดที่ราชบุรีเปิดบ้านเอาชนะบีบีซียู 2–0 เมื่อวันที่ 6 มีนาคม แต่หลังจบฤดูกาล 2016 จาลอได้ย้ายไปเล่นให้กับสโมสรวีตอรียา


title: ยานิก จาลอ

text: และในช่วงเลกที่สองของฤดูกาล 2018 จาลอย้ายกลับมาเล่นให้กับราชบุรีอีกครั้ง เขาทำประตูแรกในการเล่นหนที่สองกับสโมสร ในนัดที่ราชบุรีเปิดบ้านแพ้การท่าเรือ 1–4 เมื่อวันที่ 16 มิถุนายน ค.ศ. 2018


title: ยานิก จาลอ

text: สำหรับในนามทีมชาติ เขาลงเล่น 22 นัดให้กับทีมชาติชุดเยาวชน ก่อนที่จะลงเล่นให้กับทีมชาติชุดใหญ่ครั้งแรกในปี ค.ศ. 2010


title: แผนรักลวงใจ

text: แผนรักลวงใจ () เป็นละครโทรทัศน์ที่สร้างขึ้นในปี ค.ศ. 2013 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย บารุน ซอบตี, ซายานา อะรานี ละครเรื่องนี้ออกอากาศต่อจากละครเรื่อง เล่ห์ร้ายพ่ายรัก


title: แผนรักลวงใจ

text: คูชิ หญิงสาวธรรมดา และ อาร์นาฟ นักธุรกิจหนุ่มผู้ประสบความสำเร็จ มีความเชื่อมั่นในตัวเองสูง แต่หลังจากสูญเสียพ่อแม่ไปจากการฆ่าตัวตาย ทำให้อาร์นาฟกลายเป็นคนเย็นชา คูชิและอาร์นาฟพบกันครั้งแรกในงานแฟชั่นโชว์ของอาร์นาฟ ซึ่งเขาสงสัยว่า คูชิถูกส่งมาทำลายงานของเขา แต่แท้ที่จริงแล้ว เธอมาเพื่อหาอากาช ว่าที่เจ้าบ่าวของพี่สาวเธออย่าง ปายัล เพื่อคุยกับเขาเรื่องสินสอดที่ครอบครัวฝ่ายชายเรียกเก็บเพิ่ม แต่เกิดหลงมางานแฟชั่นโชว์และถูกเข้าใจผิดว่าเธอเป็นนางแบบ ทำให้เธอถูกดันตัวลงสู่รันเวย์และทำงานแฟชั่นโชว์พังไม่เป็นท่า อาร์นาฟที่โกรธและเข้าใจผิด ต้องการทำลายชื่อเสียงของคูชิ เขาจึงได้สร้างข่าวลือเสียๆ หายๆ ทำให้ครอบครัวของคูชิต้องจำใจส่งคูชิไปเดลี


title: แผนรักลวงใจ

text: คูชิได้เข้าทำงานเป็นผู้ช่วยในบริษัทของอาร์นาฟ เธอถูกกลั่นแกล้งจากเขาสารพัด แต่คูชิก็อดทนและสู้ไม่ถอยเวลาล่วงเลยผ่านไป ความเกลียดชังก่อตัวกลายเป็นความรัก แต่ทั้งสองก็พยายามปิดบังและละเลยความรู้สึกของตัวเอง สถานการณ์บีบบังคับให้อาร์นาฟต้องขอ ลาวันยา แฟนสาวของเขาหมั้นหมาย ทำให้หัวใจของคูชิแตกสลาย การตัดสินใจของเขาผลักดันให้คูชิ ตกลงใจหมั้นหมายกับ ชยาม อดีตพี่เขยของอาร์นาฟ เพราะครอบครัวของเธอเป็นหนี้เขาอยู่ ซึ่งชยามหลอกครอบครัวของคูชิว่ายังไม่แต่งงาน แต่ที่จริงเขาแต่งงานกับอันจาลี พี่สาวอาร์นาฟ อยู่แล้ว ฝ่ายลาวันยาเห็นว่า อาร์นาฟมีใจให้กับคูชิ ทำให้เธอยกเลิกงานหมั้น อาร์นาฟเข้าใจผิดเรื่องของคูชิกับชยาม จึงแบล็กเมลคูชิ โดยการให้เธอมาแต่งงานหลอกๆ กับเขาเป็นเวลา 6 เดือน ชีวิตแต่งงานของทั้งคู่จึงได้เริ่มต้นขึ้น


title: เนรีจุส วัลสกีส์

text: เนรีจุส วัลสกีส์ (; เกิด 4 สิงหาคม ค.ศ. 1987) เป็นนักฟุตบอลชาวลิทัวเนียในตำแหน่งกองกลางตัวรุก


title: Step Right Up ใครเก่ง ใครได้

text: Step Right Up ใครเก่ง ใครได้ เป็นรายการโทรทัศน์ประเภทเกมโชว์ที่เปิดโอกาสให้ผู้เข้าแข่งขันจากทางบ้านมาเล่นเกม 1 เกม ในโอกาส 1 ครั้ง เพื่อให้ได้รับของรางวัลกลับบ้าน โดยทางบริษัท เซ้นส์ เอนเตอร์เทนเมนท์ จำกัด ได้ซื้อลิขสิทธิ์รูปแบบรายการจาก Endemol Shine Group ในประเทศเนเธอร์แลนด์ เพื่อนำมาผลิตในรูปแบบของประเทศไทย โดยออกอากาศครั้งแรกเมื่อวันที่ 4 มกราคม พ.ศ. 2556 ทางช่อง 9 เอ็มคอตเอชดี ดำเนินรายการโดย วราวุธ เจนธนากุล, ศกุนตลา เทียนไพโรจน์ และ เอกชัย เอื้อสังคมเศรษฐ และออกอากาศเป็นครั้งสุดท้ายเมื่อวันที่ 24 มิถุนายน พ.ศ. 2560 เนื่องจากการปรับปรุงผังรายการของช่อง 9 เอ็มคอตเอชดี


title: Step Right Up ใครเก่ง ใครได้

text: ทางรายการจะเปิดโอกาสให้ผู้ชมจากทางบ้านสมัครมาร่วมรายการผ่านทาง SMS เพื่อเล่นเกม 1 ใน 4 เกมต่อสัปดาห์ ตามโจทย์ที่ทางรายการกำหนดให้ โดยผู้เข้าแข่งขันทุกคนจะมีโอกาสคนละ 1 ครั้งในการเล่น หากทำได้สำเร็จจะได้รับของรางวัลที่ทางรายการกำหนดให้ทันที และในแต่ละสัปดาห์จะมีแขกรับเชิญมาร่วมเล่นเกมทั้งหมดร่วมกับผู้ชมด้วย


title: Step Right Up ใครเก่ง ใครได้

text:
และตั้งแต่วันที่ 1 กุมภาพันธ์ พ.ศ. 2556 ได้เพิ่มเกมอีก 1 เกม ไว้ในช่วงท้ายรายการ คือ "สตาร์ตมาสไตรก์" โดยให้ผู้เข้าแข่งขันที่สมัครเข้ามาร่วมเล่น นำรถของตัวเองมาชนลูกบอลแล้วกลิ้งไปโดนพินโบว์ลิ่งล้มทั้งหมด โดยที่ด้านหน้าของรถต้องไม่เลยเส้นวางลูกบอล ถ้าทำสำเร็จจะถือว่า "แจ็คพอตแตก" และผู้เข้าแข่งขันจะได้รับรถกระบะ ISUZU D-Max X-Series กลับไปทันที ซึ่งมีการเปลี่ยนแปลงชนิดของรถดังนี้
และในวันที่ 11 กุมภาพันธ์ พ.ศ. 2561 ได้มีการปรับรูปแบบเป็น Step Right Up ใครเก่ง ใครได้ ล่าขุมทรัพย์ โดยมีการปรับเปลี่ยนฉากเป็นลักษณะคล้ายๆ ป่า และเพิ่มเกมและของรางวัลต่างๆ ซึ่งทางรายการจะเรียกว่า "ขุมทรัพย์" ให้มีจำนวนมากยิ่งขึ้น


title: ชุมพล โลหะชาละ

text: พลตำรวจเอก ชุมพล โลหะชาละ (หงศ์ โลหะชาละ) เป็นอดีตรัฐมนตรีช่วยว่าการกระทรวงมหาดไทย ในรัฐบาลของนายสัญญา ธรรมศักดิ์ 2 สมัย และในรัฐบาลบาลของพลเอก เกรียงศักดิ์ ชมะนันทน์ และเป็นอดีตรองอธิบดีกรมตำรวจ เคยเป็นคนสนิทของจอมพล ป.พิบูลสงคราม และเป็นนายตำรวจอารักขานายกรัฐมนตรีถึง 3 คน คือ จอมพล ป.พิบูลสงคราม นายพจน์ สารสิน และจอมพลถนอม กิตติขจร


title: ชุมพล โลหะชาละ

text: พลตำรวจเอก ชุมพล เป็นบิดาของ เกรียงศักดิ์ โลหะชาละ อดีตประธานสภากรุงเทพมหานคร


title: ชุมพล โลหะชาละ

text: พลตำรวจเอก ชุมพล โลหะชาละ เดิมชื่อ หงส์ โลหะชาละ สำเร็จการศึกษาจากโรงเรียนเทพศิรินทร์ ถึงแก่อนิจกรรมเมื่อวันที่ 6 กรกฎาคม พ.ศ. 2544 อายุ 83 ปี และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันที่ 29 ตุลาคม พ.ศ. 2544


title: ชุมพล โลหะชาละ

text: พลตำรวจเอก ชุมพล โลหะชาละ เคยรับราชการเป็นรองอธิบดีกรมตำรวจ และเป็นคนสนิทของจอมพล ป.พิบูลสงคราม ต่อมาได้รับแต่งตั้งเป็นสมาชิกวุฒิสภา ในปี พ.ศ. 2511 ต่อมาเป็นรัฐมนตรีช่วยว่าการกระทรวงมหาดไทย ในรัฐบาลของนายสัญญา ธรรมศักดิ์ ในปี พ.ศ. 2516 และในปี พ.ศ. 2517


title: ชุมพล โลหะชาละ

text: กระทั่งได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของพลเอก เกรียงศักดิ์ ชมะนันทน์ ในปี พ.ศ. 2522 จนถึงปี พ.ศ. 2523


title: ศึกวันดวลเพลง เพื่อมาตุภูมิ

text: รายการ ศึกวันดวลเพลง เพื่อมาตุภูมิ เป็นเกมโชว์การแข่งขันร้องเพลงลูกทุ่ง โดยออกอากาศทุกวันเสาร์ เวลา 19.30 น. และตั้งแต่วันที่ 4 สิงหาคม 2561 เป็นต้นไป ได้ย้ายเวลาออกอากาศเป็น 18.20 น. ทางช่องวัน โดยเริ่มออกอากาศตอนแรกในวันเสาร์ที่ 7 กรกฎาคม 2561 มี ภคชนก์ โวอ่อนศรี (แฟรงค์ กรุงเทพมหานคร) และ เตือนใจ ศรีสุนทร (ฝน อุดรธานี) เป็นผู้ดำเนินรายการศึกวันดวลเพลงเพื่อมาตุภูมิ ได้ทำการคัดเลือกตัวแทนนักร้องของแต่ละจังหวัด จำนวน 64 จังหวัด แบ่งเป็น 16 สาย สายละ 4 คน โดยจะมาจากภาคต่างๆ ประกอบด้วย ภาคเหนือ ภาคกลาง-ตะวันออก ภาคตะวันออกเฉียงเหนือ และภาคใต้ โดยตัวแทนของแต่ละจังหวัดจะมาจากการเป็นแชมป์ในรายการศึกวันดวลเพลง หรือเป็นผู้ท้าชิงที่ทำผลงานได้ดีในกรณีที่จังหวัดนั้นไม่มีแชมป์ของรายการศึกวันดวลเพลง การจัดสายและคู่มาจากการสุ่มโดยทีมงาน ในแต่ละสายจะมีแชมป์สายได้เพียง 1 คน 3 คนที่แพ้จะต้องกลับมาตุภูมิรอบคัดเลือก


title: ศึกวันดวลเพลง เพื่อมาตุภูมิ

text: รอบชิงแชมป์สาย


title: ศึกวันดวลเพลง เพื่อมาตุภูมิ

text: รอบคัดเลือก


title: ศึกวันดวลเพลง เพื่อมาตุภูมิ

text:
รอบชิงแชมป์สาย
ออกอากาศตั้งแต่วันที่ 10 พฤศจิกายน - 1 ธันวาคม 2562
ออกอากาศวันที่ 8 และ 15 ธันวาคม 2561


title: กีฬาวอลเลย์บอลในเอเชียนเกมส์ 2018

text: กีฬาวอลเลย์บอลในเอเชียนเกมส์ 2018 กำหนดจัดขึ้นที่จาการ์ตา ประเทศอินโดนีเซีย ตั้งแต่วันที่ 19 สิงหาคม ถึง 1 กันยายน ค.ศ. 2018 ในการแข่งขันครั้งนี้มี 20 ทีมในการแข่งขันประเภททีมชาย และ 11 ทีมในการแข่งขันของประเภททีมหญิง


title: กีฬาวอลเลย์บอลในเอเชียนเกมส์ 2018

text: การจับสลากสำหรับการแข่งขันจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา


title: กีฬาวอลเลย์บอลในเอเชียนเกมส์ 2018

text:
การแบ่งกลุ่มโดยอาศัยอันดับจากเอเชียนเกมส์ 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือจะถูกทำการจับสลาก
การแบ่งกลุ่มโดยอาศัยอันดับจากเอเชียนเกมส์ 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 3 ทีมที่เหลือจะถูกทำการจับสลาก


title: วอลเลย์บอลหญิงในเอเชียนเกมส์ 2018

text: การแข่งขันกีฬาวอลเลย์บอลหญิงในเอเชียนเกมส์ 2018 เป็นครั้งที่ 14 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่ ศูนย์กีฬาเกอโลราบุงการ์โน จาการ์ตา ประเทศอินโดนีเซีย ระหว่างวันที่ 19 ถึง 31 สิงหาคม ค.ศ. 2018


title: วอลเลย์บอลหญิงในเอเชียนเกมส์ 2018

text: การจับสลากสำหรับการแข่งขันประเภททีมหญิงจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา


title: วอลเลย์บอลชายในเอเชียนเกมส์ 2018

text: การแข่งขันกีฬาวอลเลย์บอลชายในเอเชียนเกมส์ 2018 เป็นครั้งที่ 16 ของการแข่งขันวอลเลย์บอล จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสภาโอลิมปิกแห่งเอเชีย (โอซีเอ) กำหนดจัดขึ้นที่ ศูนย์กีฬาเกอโลราบุงการ์โน จาการ์ตา ประเทศอินโดนีเซีย ระหว่างวันที่ 19 สิงหาคม ถึง 1 กันยายน ค.ศ. 2018


title: วอลเลย์บอลชายในเอเชียนเกมส์ 2018

text: การจับสลากสำหรับการแข่งขันประเภททีมชายจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา


title: เฟร็ด โรเจอร์ส

text: เฟร็ด แม็คฟีลี่ โรเจอร์ส () (20 มีนาคม พ.ศ. 2471 - 27 กุมภาพันธ์ พ.ศ. 2546) เป็นนักจัดรายการโทรทัศน์, นักดนตรี, นักเชิดหุ่น, นักเขียน, ผู้กำกับชาวอเมริกันและรัฐมนตรีว่าการกระทรวงเพรสไบทีเรียน เขาเป็นที่รู้จักในฐานะผู้สร้างนักแต่งเพลงและเป็นพิธีกรรายการโทรทัศน์สำหรับเด็กอนุบาล เรื่อง Mister Rogers 'Neighborhood (2511-2544) การแสดงนี้เป็นจุดเด่นของโรเจอร์สซึ่งมีลักษณะใกล้เคียงบุคลิกที่ไม่ธรรมดาซึ่งหล่อเลี้ยงความสัมพันธ์ของเขากับผู้ชม


title: เจย์ บาฮาดูร์

text: เจย์ บาฮาดูร์ (; ค.ศ. 1984 – ) เป็นทั้งนักข่าวและนักเขียนชาวแคนาดา เขากลายเป็นที่รู้จักในรายงานเรื่องการกระทำอันเป็นโจรสลัดในโซมาเลีย โดยการเขียนให้แก่"เดอะนิวยอร์กไทมส์", "เดอะไฟแนนเชียลโพสต์", "เดอะโกลบแอนด์เมล" และ"เดอะไทมส์ออฟลอนดอน" บาฮาดูร์เคยทำงานเป็นผู้สื่อข่าวอิสระของซีบีเอส นิวส์ และได้ให้คำแนะนำแก่กระทรวงการต่างประเทศสหรัฐเรื่องการปล้นสะดมทางทะเล ผลงานหนังสือเล่มแรกของเขาอย่าง"เดอะไพเรทส์ออฟโซมาเลีย: อินไซด์แธร์ฮิดเดนเวิลด์" () คือรายงานของเขาที่อาศัยอยู่กับโจรสลัดเป็นเวลาหลายเดือนในพุนต์แลนด์ ซึ่งเป็นดินแดนปกครองตนเองในภาคตะวันออกเฉียงเหนือของประเทศโซมาเลีย ปัจจุบัน บาฮาดูร์อาศัยอยู่ในกรุงไนโรบี


title: เจย์ บาฮาดูร์

text: บาฮาดูร์เกิดในปี ค.ศ. 1984 ที่โทรอนโต รัฐออนแทรีโอ ประเทศแคนาดา และเข้าศึกษาที่โรงเรียนมหาวิทยาลัยโทรอนโต จากนั้น เขาศึกษาต่อที่มหาวิทยาลัยโทรอนโต โดยสำเร็จการศึกษาในปี ค.ศ. 2007 ด้วยคุณวุฒิปริญญาตรีสาขารัฐศาสตร์และเศรษฐศาสตร์ ส่วนในปี ค.ศ. 2008 บาฮาดูร์ทำงานให้แก่บริษัทวิจัยตลาดในเมืองชิคาโก จากความสนใจในการทำงานเป็นนักข่าว บาฮาดูร์ได้บอกว่าโดยนักข่าวตัวจริง มักหลีกเลี่ยงการไปโรงเรียนเพื่อเรียนรู้การวารสารศาสตร์ หากแต่เพื่อให้ได้มาซึ่งประสบการณ์ในการทำงานเป็นอิสระใน "สถานที่ที่น่ากลัว" แทน


title: เจย์ บาฮาดูร์

text: บาฮาดูร์เป็นนักข่าวชาวแคนาดา เขาเขียนให้"เดอะนิวยอร์กไทมส์", "เดอะไฟแนนเชียลโพสต์", "เดอะโกลบแอนด์เมล", "เดอะไทมส์"ออฟลอนดอน และเขาเคยทำงานให้กับซีบีเอส นิวส์ ในฐานะนักข่าวอิสระ


title: เจย์ บาฮาดูร์

text: แรกเริ่มเดิมที ต้องการเยี่ยมชมประเทศโซมาเลียเพื่อเขียนเกี่ยวกับการเลือกตั้งในภาคตะวันตกเฉียงเหนือของประเทศ แต่ข่าวการปล้นกลางทางและเข้ายึดเรือเดินสมุทร"ไฟนา"โดยโจรสลัดโซมาเลียในเดือนกันยายน ค.ศ. 2008 ซึ่งทำให้เขาเปลี่ยนเกียร์ การตัดสินใจสู่เรื่องของการปล้นสะดมทางทะเล ทำให้บาฮาดูร์ได้ติดต่อผู้สื่อข่าวในประเทศโซมาเลียและจัดทำร่วมกับเรดิโอกาโรเว เขาลาออกจากงานและซื้อตั๋วไปยังประเทศโซมาเลีย หลายเดือนก่อนบาฮาดูร์เดินทางถึง นักข่าวอิสระชาวแคนาดาชื่ออะแมนดา ลินฮุต ถูกลักพาตัวในประเทศโซมาเลียและถูกจับเป็นตัวประกันโดยมือปืนที่อยู่ห่างไกลจากบริเวณที่ปลอดภัยของโซมาลีแลนด์และพุนต์แลนด์ ซึ่งบาฮาดูร์กำลังทำงานในการสัมภาษณ์


title: เจย์ บาฮาดูร์

text: ในเดือนมกราคม ค.ศ. 2009 บาฮาดูร์เดินทางมาเกือบสองวันเพื่อไปถึงพื้นที่กึ่งอิสระของพุนต์แลนด์ทางตะวันออกเฉียงเหนือของประเทศโซมาเลีย เมื่อไปถึงที่นั่น เขาได้พบกับโจรสลัดและได้เรียนรู้เกี่ยวกับประวัติของภาคอุตสาหกรรม ระหว่างการเดินทางของเขา บาฮาดูร์ได้ค้นพบข้อมูลที่ท้าทายข้อสันนิษฐานพื้นฐานเกี่ยวกับโจรสลัดที่ว่า: มีโจรสลัดไม่มากเท่าที่เขาเคยเชื่อ พวกเขาไม่ได้ถูกควบคุมโดยองค์กรอาชญากรรมระหว่างประเทศ และพวกเขาไม่ได้ทำงานร่วมกับกลุ่มญิฮาด


title: เจย์ บาฮาดูร์

text: เขาเดินทางไปทวีปแอฟริกาหลายครั้ง โดยใช้เวลาสามเดือนในพื้นที่ที่นักข่าวส่วนใหญ่ไม่เคยเข้าถึง บาฮาดูร์กลับจากการเดินทางครั้งแรกในเดือนมีนาคมปี ค.ศ. 2009 ก่อนการปล้นเรือเดินสมุทรเมิร์สก์แอละแบมาในเดือนเมษายน เวลานี้จึงทำให้ผู้คนเกิดความสนใจในหนังสือของเขา และเขาก็ขายให้กับผู้จัดพิมพ์ บาฮาดูร์วางแผนที่จะจบหนังสือเล่มแรกของเขาก่อนปี ค.ศ. 2010 แต่กลับต้องใช้เวลานานกว่าที่คาดไว้ ในที่สุด ผลงานหนังสือ"เดอะไพเรทส์ออฟโซมาเลีย: อินไซด์แธร์ฮิดเดนเวิลด์" ก็ได้รับการเผยแพร่ในสหรัฐ ณ วันที่ 19 กรกฎาคม ค.ศ. 2011


title: เจย์ บาฮาดูร์

text: และเมื่อวันที่ 9 สิงหาคม ค.ศ. 2011 บาฮาดูร์ได้ปรากฏตัวเป็นแขกรับเชิญในรายการ"เดอะเดลีโชว์"


title: เจย์ บาฮาดูร์

text: ปัจจุบัน บาฮาดูร์อาศัยอยู่ในกรุงไนโรบี


title: อุทกภัยในประเทศญี่ปุ่น พ.ศ. 2561

text: อุทกภัยและดินถล่มในภาคตะวันตกเฉียงใต้ของประเทศญี่ปุ่น พ.ศ. 2561 เป็นเหตุการอุทกภัยและดินถล่มในบริเวณภาคคะวันตกเฉียงใต้ของประเทศญี่ปุ่น ตังแต่วันที่ 8 กรกฎาคม 2561 มีผู้เสียชีวิต 88 ราย และสูญหาย 92 ราย และต้องอพยพประชาชนอีกมากกว่า 7 ล้านคน


title: เฉือนรักเฉือนคม

text: ”เฉือนรักเฉือนคม”《夹心人เจียซินเยริ๋น》 เป็นละครชุดของฮ่องกงแนวสากล ที่ได้ดาราดังอย่าง "เจิ้ง เส้าชิว" มาเล่นประกบคู่กับดาราสาวชื่อดังจากมังกรหยก "อง เหม่ยหลิง" ซึ่งเรื่องนี้เป็นละครแนวสากลเรื่องแรกของเธอ และยังเป็นเรื่องสุดท้ายของ เจิ้ง เส้าชิว ก่อนที่เขาจะหมดสัญญา กับบริษัท "ทีวีบี" และหันไปรับงานแสดงที่ไต้หวัน จึงเป็นสาเหตุทำให้ ละครเรื่อง ชอลิ้วเฮียง ตอน ถล่มวังค้างคาว ที่ถูกสร้างในปีถัดมา เขาไม่ได้เล่นบท ชอลิ้วเฮียง ดังเดิม แต่อย่างไรก็ตาม หลายปีต่อมา เขาก็กลับมาเป็นนักแสดงให้กับบริษัท "ทีวีบี" อีกครั้ง


title: เฉือนรักเฉือนคม

text:
"ต่ง เพ่ยเหวิน" ( อง เหม่ยหลิง) เป็นแฟนกับ "เฉิน เจียเหลียง" (หวง จิ่งเซิน) มีอาชีพเป็นนางพยาบาล แต่เพื่อที่จะช่วยให้แฟนหนุ่มของเธอ ได้ข้อมูลความลับทางธุรกิจของบริษัทคู่แข่ง ที่ "เจิ้งโจว" (เจิ้ง เส้วชิว) ทำงานอยู่ เธอจึงวางแผนกับแฟนของเธอ เพื่อเข้าหา เจิ้งโจว และทำให้เขาตกหลุมรักเธอ เมื่อ "เจิ้งโจว" ได้พบกับ ""ต่ง เพ่ยเหวิน" ความสัมพันธ์ของทั้งสองก็พัฒนาขึ้นจนเกิดเป็นความรักในเวลาต่อมา ไม่นาน เจิ้งโจว จับได้ว่า ต่ง เพ่ยเหวิน ได้ขโมยแผนการโฆษณาของเขาไปให้แฟนหนุ่มของเธอ ทำให้ข้อมูลความลับของบริษัทที่เขาทำงานอยู่รั่วไหลและทำให้เขาต้องสูญเสียลูกค้าจนต้องตกงาน หลังจากนั้นเขาก็ได้เลิกกับเธอเมื่อแผนการทำลาย "เจิ้งโจว" สำเร็จ. ต่ง เพ่ยเหวิน ได้กลับไปเป็นนางพยาบาลอีกครั้ง ต่อมาเธอถึงได้รู้ความจริงว่าแฟนหนุ่มของเธอไม่ได้รักเธอเลย เขาเพียงแค่หลอกใช้เธอให้ไปขโมยความลับเท่านั้น ไม่นานเธอก็ถูกเขาทิ้งไป ทำให้เธอรู้สึกผิดต่อ "เจิ้งโจว" เป็นอย่างมาก ไม่นานเมื่อ "เจิ้งโจว" รู้ความจริงว่าเธอแค่ถูกแฟนหนุ่มหลอกใช้และโดนฝ่ายชายทิ้งไปแล้ว เขารู้สึกสงสารเธอเป็นอย่างมากและได้ไปพบเธอ เขาให้อภัยเธอทุกอย่างจากนั้นทั้งสองได้เริ่มต้นความสัมพันธ์ใหม่อีกครั้งละครชุดนี้ ถูกรีรัน ในช่อง Jade Channel ที่ฮ่องกง 2 ครั้ง
เวลาฉาย 13.30-14.30
เวลาฉาย 20.00-21.00


title: เฉือนรักเฉือนคม

text:
ละครชุด เฉือนรักเฉือนคม" โดย Baidu
รำลึก ถึง เจิ้ง เส้าชิว และ อง เหม่ยหลิง ในละครเรื่อง "เฉือนรักเฉือนคม"


title: ยุทธการที่สโมเลนสค์ (ค.ศ. 1943)

text: ยุทธการที่สโมเลนสค์ ครั้งที่สอง(7 สิงหาคม – 2 ตุลาคม ค.ศ. 1943) เป็นปฏิบัติการรุกทางยุทธศาสตร์ของโซเวียตที่ถูกดำเนินโดยกองทัพแดงซึ่งเป็นส่วนหนึ่งของการทัพฤดูร้อน-ฤดูใบไม้ร่วง ปี ค.ศ. 1943 การเปิดฉากการรบที่พร้อมไปกับการรุกแม่น้ำนีเปอร์ตอนล่าง(13 สิงหาคม-22 กันยายน) การรุกได้กินเป็นเวลาสองเดือนและภายใต้การนำโดยนายพล Andrey Yeryomenko ซึ่งได้บัญชาการแนวรบคาลินิน และ Vasily Sokolovsky ซึ่งได้บัญชาการแนวรบตะวันตก เป้าหมายคือการกวาดล้างกองกำลังเยอรมันไปจากภูมิภาคสโมเลนสก์และ Bryansk สโมเลนสก์นั้นอยู่ภายใต้การยึดครองของเยอรมันนับตั้งแต่ยุทธการที่สโมเลนสก์ครั้งที่หนึ่งในปี ค.ศ. 1941


title: ยุทธการที่สโมเลนสค์ (ค.ศ. 1943)

text: แม้ว่าการป้องกันของเยอรมันที่น่าประทับใจ กองทัพแดงสามารถที่จะบุกทะลวงได้หลายครั้ง ปลดปล่อยเมืองสำคัญหลายเมือง รวมทั้งสโมเลนสก์และ Roslavl ด้วยผลลัพธ์ของปฏิบัติการครั้งนี้ กองทัพแดงสามารถที่จะเริ่มวางแผนสำหรับการปลดปล่อยเบลารุส อย่างไรก็ตาม การรุกทั้งหมดเป็นความอ่อนด้อยและเชื่องช้าเมื่อเผชิญหน้าการต้านทานอย่างหนักของเยอรมัน และปฏิบัติการครั้งนี้ได้ประสบความสำเร็ขในสามขั้นตอนคือ 7-20 สิงหาคม 21 สิงหาคม-6 กันยายน และ 7 กันยายน-2 ตุลาคม


title: ยุทธการที่สโมเลนสค์ (ค.ศ. 1943)

text: แม้ว่าการมีบทบาทการทหารที่สำคัญในสิทธิของตน ปฏิบัติการสโมเลนสก์ยังมีความสำคัญสำหรับผลกระทบต่อยุทธการที่แม่น้ำนีเปอร์ มีจำนวนทหารประมาณหลายนายของ 55 กองพลเยอรมันได้รับมอบหมายให้ทำการตอบโต้ปฏิบัติการสโมเลนสก์-กองพลนี้จะมีส่วนสำคัญเพื่อขัดขวางไม่ให้ทหารโซเวียตจากการก้าวข้ามแม่น้ำนีเปอร์ในทางตอนใต้ ในหลักสูตรของปฏิบัติการ กองทัพแดงยังแตกหักขับไล่กองทัพเยอรมันออกไปจากสะพานแผ่นดินสโมเลนสก์ ในประวัติศาสตร์เป็นทางยุทธวิธีที่สำคัญที่สุดสำหรับการโจมตีทางตะวันตกต่อกรุงมอสโก


title: ปฏิบัติการรุกลูย์บัน

text: ปฏิบัติการรุกลูย์บัน (7 มกราคม-30 เมษายน ค.ศ. 1942) (Russian: Любанская наступательная орерация) เป็นปฏิบัติการรุกที่ดำเนินโดยแนวรบโวลคอฟแห่งกองทัพแดงด้วยเป้าหมายของการบรรเทาการล้อมเลนินกราด การรุกครั้งนี้ไม่ได้ใช้รถถังเพราะภูมิประเทศ ดังนั้นจึงต้องใช้พวกทหารราบและปืนใหญ่ การโจมตีของกองกำลังโซเวียตนั้นได้พบว่าพวกเขาตกอยู่ภายใต้การยิงที่รุนแรงจากตำแหน่งป้องกันของเยอรมัน และกองทัพแดงขาดการยิงสนับสนุนปืนใหญ่ที่เหมาะสมต่อแนวรบเยอรมัน การรุกครั้งนี้ได้หยุดชะงักและโซเวียตได้ตกเป็นฝ่ายตั้งรับ จอมพลเกออร์ก ฟอน คึชเลอร์ได้ทำการตอบโต้ด้วยปฏิบัติการที่เรียกว่า 'Wild Beast" และกองทัพช็อตที่ 2 (2nd Shock Army) ได้ถูกตัดกำลังและยอมจำนน มันได้ถูกทำลายลงในปี ค.ศ. 1942 และผู้บัญชาการ อันเดรย์ วลาซอฟได้ถูกจับเป็นเชลยซึ่งต่อมาได้แปรพักตร์ให้นาซีเยอรมันเพื่อเป็นฝ่ายปรปักษ์ต่อสหภาพโซเวียต


title: การรุกโทโรเปตส์และฮอล์ม

text: การรุกโทโรเปตส์และฮอล์ม เป็นปฏิบัติการทางทหารที่ได้ดำเนินการทางตอนใต้ของทะเลสาบอิลเมน(Lake Ilmen)โดยกองทัพแดงในช่วงสงครามโลกครั้งที่สอง ตั้งแต่ 9 มกราคม-6 กุมภาพันธ์ ค.ศ. 1942 ปฏิบัติการครั้งนี้ได้รับการสนับสนุนเพื่อการสร้างวงล้อมฮอล์มและการโอบล้อมต่อกองทัพน้อยที่ 2 แห่งกองทัพเวร์มัคท์ในวงล้อมเดเมียนสค์


การหลีกเลี่ยงการตรวจพิจารณาทางอินเทอร์เน็ต บทความนี้ กล่าวถึงกระบวนการต่าง ๆ ที่ผู้ใช้อินเทอร์เน็ตสามารถใช้หลีกเลี่ยงเทคนิกระงับการเชื่อมต่อกับระบบบริการ เช่น เว็บไซต์ เพื่อเข้าถึงข้อมูลที่ถูกตรวจพิจารณาคือถูกเซ็นเซอร์
ให้สังเกตว่า ระบบที่ช่วยหลีกเลี่ยงการถูกเซ็นเซอร์และระบบที่ช่วยป้องกันไม่ให้ระบุผู้ใช้ (คือระบบนิรนาม) เป็นคนละเรื่องกัน ระบบนิรนามช่วยป้องกันทั้งระบบบริการ (รวมบุคคล/องค์กรอื่น ๆ) และระบบนิรนามเอง ไม่ให้ระบุผู้ใช้ได้ แม้ระบบนิรนามอาจช่วยหลีกเลี่ยงการถูกเซ็นเซอร์ได้ แต่ก็ไม่ได้ออกแบบเพื่อการนี้โดยเฉพาะและสามารถถูกบล็อกได้ง่าย ส่วนระบบหลีกเลี่ยงการถูกเซ็นเซอร์แม้ที่โฆษณาว่าให้สภาพนิรนาม บ่อยครั้งก็ไม่ได้ป้องกันข้อมูลระบุผู้ใช้จากผู้ให้บริการหลีกเลี่ยงเอง ซึ่งในบางกรณีอาจถูกบังคับโดยกฎหมายให้เปิดเผยข้อมูลเหล่านั้น
เพราะฉะนั้น ผู้ใช้ที่ต้องการสภาพนิรนามจำเป็นต้องศึกษาให้ละเอียดเพิ่มขึ้นเรื่องวิธีการเพื่อให้ได้สภาพนิรนามทางอินเทอร์เน็ต ซึ่งไม่ได้อยู่ในพิสัยของบทความนี้


title: การหลีกเลี่ยงการตรวจพิจารณาทางอินเทอร์เน็ต

text:
การหลีกเลี่ยงเป็นปัญหาสำหรับผู้ที่ต้องการเซ็นเซอร์อินเทอร์เน็ต เพราะการกรองหรือการบล็อก ไม่ได้กำจัดข้อมูลไปจากอินเทอร์เน็ต และดังนั้น ถ้ายังมีระบบที่ไม่ได้เซ็นเซอร์ที่เข้าถึงได้อย่างน้อยหนึ่งระบบ ผู้ใช้บ่อยครั้งก็จะสามารถเข้าถึงข้อมูลที่เซ็นเซอร์
แต่วิธีการหลีกเลี่ยงก็อาจไม่ค่อยมีประโยชน์สำหรับผู้ใช้ที่ไม่ชำนาญทางเทคนิค ดังนั้น โดยปี 2011 การบล็อกหรือการกรองข้อมูลก็จึงยังเป็นวิธีการที่มีประสิทธิภาพในการเซ็นเซอร์อินเทอร์เน็ตสำหรับผู้ใช้เป็นจำนวนมาก


text:
มีเทคนิคและทรัพยากรต่าง ๆ ที่สามารถใช้เลี่ยงการเซ็นเซอร์ทางอินเทอร์เน็ต รวมทั้งแคชเว็บเพจ เว็บไซต์สำเนา อาร์ไคฟ์เว็บเพจ ระบบบริการดีเอ็นเอสต่างหาก เว็บไซต์ที่เป็นพร็อกซี เครือข่ายส่วนตัวเสมือน การส่งข้อมูลจากบุคคลไปยังบุคคล และซอฟต์แวร์หลีกเลี่ยงอื่น ๆ
โดยแต่ละอย่างจะใช้ง่าย เร็ว ปลอดภัย หรือเสี่ยงในระดับต่าง ๆ กัน
แต่โดยมากเป็นการให้เข้าถึงการเชื่อมต่อทางอินเทอร์เน็ตที่ไม่ได้กรอง บ่อยครั้งผ่านระบบบริการในเขตการปกครองอื่น ๆ ที่ไม่มีกฎหมายตรวจพิจารณาเช่นเดียวกัน
เหล่านี้เป็นเทคนิคที่สามารถใช้หลีกเลี่ยงการถูกเซ็นเซอร์ทางอินเทอร์เน็ตในสถานการณ์ต่าง ๆ ที่ไม่เหมือนกัน ไม่มีเทคโนโลยีเดียวที่เหมาะสมกับผู้ใช้และกับสถานการณ์ทั้งหมด ดังนั้น คู่มือการหลีกเลี่ยงการถูกเซ็นเซอร์ปี 2007 จึงแนะนำให้พิจารณาว่าเป็นชุดอุปกรณ์ที่ดึงออกมาใช้ในสถานการณ์ต่าง ๆ กัน สำหรับผู้ใช้ที่มีสมรรถภาพต่าง ๆ กัน


text:
ให้สังเกตว่า การใช้ซอฟต์แวร์หรือวิธีอื่น ๆ เพื่อหลีกเลี่ยงการตรวจพิจารณาทางอินเทอร์เน็ตอาจมีความเสี่ยง
ในบางประเทศ บุคคลที่เข้าถึงข้อมูลที่จำกัดอาจกำลังทำผิดกฎหมายหรือกฎข้อบังคับ และถ้าถูกจับได้ก็อาจถูกไล่ออกจากสถานศึกษา ไล่ออกจากงาน ถูกจำคุก ถูกลงโทษโดยประการต่าง ๆ หรือถูกห้ามไม่ให้ใช้เน็ต


text: ตามบริษัท GlobalWebIndex ที่เก็บข้อมูลลักษณะเฉพาะของผู้ใช้ คนเกิน 400 ล้านคนทั่วโลกใช้เครือข่ายส่วนตัวเสมือนเพื่อหลีกเลี่ยงการเซ็นเซอร์หรือเพิ่มระดับความเป็นส่วนตัว


text:
การหลีกเลี่ยงการเซ็นเซอร์และสภาพนิรนามเป็นคนละเรื่องกัน
เพราะเทคนิคการหลีกเลี่ยงช่วยให้เข้าถึงบริการต่าง ๆ รวมทั้งเว็บไซต์ได้ แต่ไม่สามารถป้องกันการระบุที่อยู่ในเครือข่าย (คือที่อยู่ไอพี) หรือการระบุบุคคลได้
ส่วนระบบนิรนามใช้ในการป้องกันระบุบุคคลเริ่มตั้งแต่การระบุที่อยู่ไอพี
ซึ่งแม้จะช่วยหลีกเลี่ยงการบล็อกบริการได้ แต่ก็ยังไม่ใช่หน้าที่หลัก
ควรจะเข้าใจว่า บริการพร็อกซีที่เข้าถึงได้โดยสาธารณะจะไม่ป้องกันสภาวะนิรนาม และระบบอาจตรวจดูและบันทึกตำแหน่งที่อยู่ของคอมพิวเตอร์ที่ใช้บริการและของระบบบริการที่ใช้


text:
บุคคลและสถานการณ์ต่าง ๆ จะมีความเสี่ยงไม่เท่ากัน เช่น บุคคลที่พยายามเข้าถึงข้อมูลที่ถูกเซ็นเซอร์ เทียบกับบุคคลที่ตีพิมพ์ข้อมูลที่ถูกเซ็นเซอร์ และดังนั้น ต้องพิจารณาถึงความปลอดภัยของวิธีที่ใช้ต่าง ๆ กัน
การต่อกับเน็ตจากบ้านหรือจากที่สาธารณะเช่นบริการให้ใช้เน็ตหรือไวไฟ ก็มีความเสี่ยงต่าง ๆ กันด้วย เช่น ผู้ใช้อาจต้องให้ข้อมูลระบุบุคคลแก่ผู้ให้บริการ หรือผู้ให้บริการบันทึกข้อมูลการใช้ซึ่งอาจตรวจสอบได้ในภายหลัง
ผู้ใช้อาจมีความจำเป็นไม่เหมือนกัน บางคนเพียงแต่ต้องการใช้เบราว์เซอร์ดูเว็บ บางคนอาจต้องใช้แอ็ปที่ต่อเน็ตอื่น ๆ รวมทั้งอีเมล (เอสเอ็มทีพี/ไอแมป) การรับส่งไฟล์ (เอฟทีพี) ซึ่งอาจต้องติดตั้งซอฟต์แวร์เพิ่มขึ้นเพื่อทำการหลีกเลี่ยง และอาจเป็นความเสี่ยงถ้าคอมพิวเตอร์ถูกยึดหรือถูกตรวจสอบ ดังนั้น ผู้ใช้จึงจำเป็นต้องเข้าใจความจำกัดและความเสี่ยงของเทคโนโลยี และทำสิ่งที่สมควรเพื่อให้ได้ความปลอดภัย


text:
ในเขตการปกครองหลายเขต การเข้าถึงข้อมูลที่ถูกบล็อกจัดเป็นอาชญากรรมหนัก โดยเฉพาะที่จัดเป็นอันตรายต่อความมั่นคงแห่งชาติ
เป็นสื่อลามกอนาจารเด็ก หรือเป็นการยุยงให้ใช้ความรุนแรง
ดังนั้น จึงสำคัญที่จะเข้าใจเทคโนโลยีการเลี่ยงการเซ็นเซอร์ สิ่งที่มันทำได้หรือไม่ได้ แล้วใช้อุปกรณ์อย่างเหมาะสมในสถานการณ์นั้น ๆ
ควรใช้ความระมัดระวังเป็นอย่างดีในการติดตั้ง ตั้งค่า และใช้อุปกรณ์หลีกเลี่ยงเซ็นเซอร์ให้เหมาะสม
บุคคลที่เกี่ยวข้องกับองค์กรสิทธิมนุษยชนที่มีชื่อเสียง ผู้คัดค้านทางการเมือง ผู้ชุมนุมประท้วง หรือกลุ่มที่สนับสนุนการเปลี่ยนแปลงควรใช้ความระมัดระวังเป็นพิเศษเพื่อป้องกันการระบุบุคคลออนไลน์ คือควรใช้วิธีการที่รักษาสภาพนิรนามได้ดีที่สุด


text:
เว็บไซต์และอุปกรณ์ที่ใช้ในการหลีกเลี่ยงควรให้บริการโดยบุคคลที่สามซึ่งไว้ใจได้ อยู่นอกเขตปกครองที่ทำการเซ็นเซอร์ ไม่รวบรวมข้อมูลระบุบุคคลและข้อมูลส่วนตัวอื่น ๆ
ที่ดีที่สุดก็คือ ครอบครัวและเพื่อนที่ไว้ใจได้ที่รู้จัก แต่ถ้าไม่มี ก็อาจต้องใช้เว็บไซต์และอุปกรณ์ที่ให้บริการโดยบุคคลหรือองค์กรต่าง ๆ ที่รู้โดยเพียงแต่ชื่อเสียงหรือโดยคำแนะนำและคำรองรับ
บริการหลีกเลี่ยงที่ทำเป็นการค้าอาจให้สภาวะนิรนามเมื่อกำลังเยี่ยมชมอินเทอร์เน็ต แต่ก็อาจถูกบังคับโดยกฎหมายให้แสดงบันทึกและข้อมูลส่วนบุคคลของผู้ใช้แก่เจ้าหน้าที่


text: ผู้ใช้ยิ่งมีความชำนาญทางเทคนิคเท่าไร ก็มีทางเลือกหลีกเลี่ยงการถูกเซ็นเซอร์มากขึ้นเท่านั้น เทคโนโลยีบางอย่างอาจติดตั้งยาก ตั้งค่าให้ถูกต้องได้ยาก หรือใช้ให้ปลอดภัยได้ยาก แม้ผู้ใช้จะสามารถเรียนรู้เพื่อใช้เทคโนโลยีที่ซับซ้อน แต่ผู้ใช้ควรระมัดระวังว่า ถ้าติดตั้งไม่ถูกต้อง ตั้งค่าไม่ถูกต้อง หรือใช้อย่างไม่ถูกต้อง เทคโนโลยีที่ควรทำให้ปลอดภัยจริง ๆ กลับสร้างความเสี่ยงให้แก่ผู้ใช้


text:
มีวิธีต่าง ๆ หลายอย่างที่อาจช่วยให้หลีกเลี่ยงการกรองข้อมูลทางอินเทอร์เน็ต
เริ่มตั้งแต่จากง่าย ๆ จนถึงซับซ้อน ซึ่งผู้พัฒนาอาจทำให้เกิดผลโดยใช้เวลาเล็กน้อย จนถึงยาก
วิธีการแต่ละอย่างก็ไม่ใช่ว่าจะเลี่ยงวิธีการถูกตรวจพิจารณาได้ทุกอย่าง
และแม้ตัวอุปกรณ์หรือเว็บไซต์ที่ช่วยการหลีกเลี่ยงเอง ก็อาจถูกเซ็นเซอร์หรือตรวจเฝ้าดู


text:
การหลีกเลี่ยงการเซ็นเซอร์ที่ใช้พร็อกซี อาจช่วยให้เข้าถึงข้อมูลต่างประเทศได้ แต่ก็ไม่แก้ปัญหาการเซ็นเซอร์ภายในประเทศ คือไม่ช่วยให้เข้าถึงข้อมูลที่โฮสต์ภายในประเทศได้
และไม่ได้ช่วยป้องกันการโจมตีโดยปฏิเสธการให้บริการหรือการโจมตีประเภทอื่น ๆ ที่ตั้งเป้าที่ผู้ตีพิมพ์ข้อมูล


text:
เสิร์ชเอนจินบางอย่างเก็บแคชเว็บเพจ ซึ่งก็คือก๊อปปี้ของเว็บเพจที่เข้าดรรชนี และการเข้าถึงแคชเว็บเพจอาจไม่ถูกบล็อกในบางประเทศ
ซึ่งสามารถเปิดดูได้โดยตามลิงก์ที่มีป้ายว่า "cached" (แคช) ในรายการที่เป็นผลการเสิร์ช


text:
กูเกิลยังให้เข้าถึงแคชเว็บเพจโดยพิมพ์ "cache:"ยูอาร์แอลที่บล็อก"" เป็นวลีเสิร์ช
ข้อดีสุดของการใช้ระบบกูเกิลก็คือมีใช้ทั่วโลกโดยไม่ต้องดาวน์โหลดหรือติดตั้งโปรแกรม


text: มีบริการแปลภาษาทางอินเทอร์เน็ตหลายแห่ง บ่อยครั้งโดยเสิร์ชเอนจิน เมื่อให้เว็บเพจแปลยูอาร์แอลให้ ระบบบริการจะเป็นผู้เข้าถึงข้อมูลซึ่งไม่ถูกบล็อก และทำให้ผู้ใช้สามารถดูเนื้อหาที่ถูกเซ็นเซอร์โดยไม่ต้องเข้าถึงเว็บเพจที่ต้องการโดยตรง ข้อดีสุดก็คือมีใช้ทั่วโลกโดยไม่ต้องดาวน์โหลดหรือติดตั้งโปรแกรม ตัวอย่างระบบบริการรวมทั้ง Bing Translator และ translate.google.com


text: กูเกิล แปลภาษาสามารถใช้เปิดดูยูอาร์แอลที่ถูกบล็อก คือให้ใส่ยูอาร์แอลในช่องที่จะให้แปล ตั้งภาษาเป้าหมายให้เป็นภาษาเดิมของยูอาร์แอล แล้วกูเกิลก็จะแสดงเนื้อความโดยไม่ได้แปล


text:
ก๊อปปี้ของเว็บไซต์หรือเว็บเพจอาจมีในสำเนาเว็บไซต์ (mirror) และอาร์ไคฟ์ (archive) เช่น อินเทอร์เน็ตอาร์ไคฟ์ โดยที่ไซต์เหล่านี้ไม่ถูกบล็อก
ส่วน InterPlanetary File System เป็นเทคโนโลยีเก็บและแชร์ไฟล์แบบโอเพนซอร์ซ ไร้ศูนย์ ที่ทนทานฟื้นสภาพได้ เป็นระบบที่ใช้โดยนักปฏิบัติการในเหตุการณ์บล็อกวิกีพีเดียในประเทศตุรกีปี 2017


text: บริการเว็บเป็นอีเมล (web-to-e-mail) จะส่งข้อความจากเว็บเพจเป็นข้อความอีเมล ไม่ว่าจะเป็นแบบรวมภาพหรือไม่รวม และการเข้าถึงเช่นนี้อาจไม่ถูกบล็อก


text:
ฟีดรีดเดอร์ของ Feedly, Digg Reader, และ บล็อกไลนส์ (Bloglines) เป็นต้น อาจสามารถรับและส่งต่อฟีดข้อมูล (RSS) ที่จะถูกบล็อกถ้าเข้าถึงเว็บไซต์โดยตรง เพราะเป็นระบบบริการที่เข้าถึงเว็บไซต์ ไม่ใช้ผู้ใช้ที่ถูกบล็อก
ฟีดรีดเดอร์อาจเป็นโปรแกรมที่ดาวน์โหลดแล้วติดตั้งบนระบบผู้ใช้ หรืออาจเป็นเว็บแอปที่เข้าถึงผ่านเว็บไซต์นั้น ๆ ได้


text:
HTTPS (เอชทีทีพีเอส) อาจไม่ถูกบล็อก ดังนั้น ลองเปลี่ยนยูอาร์แอลที่ขึ้นต้นด้วย HTTP:// ให้เป็น HTTPS:// ก็อาจหลีกเลี่ยงการถูกเซ็นเซอร์ได้
นี่จะช่วยในกรณีที่เป็นการเซ็นเซอร์แบบกรองเนื้อหาโดยเฉพาะ ๆ เพราะการเชื่อมต่อด้วยเอชทีทีพีเอสจะทำให้อุปกรณ์เซ็นเซอร์ไม่สามารถรู้ถึงหน้าหรือคำสำคัญที่ผู้ใช้ส่งขอไปยังระบบบริการได้ (แต่ก็ยังเห็นชื่อโดเมนของยูอาร์แอลได้ เช่น เห็นว่า ผู้ใช้กำลังดู th.wikipedia.org อยู่แต่จะไม่สามารถเห็นหน้าที่ดูโดยเฉพาะ ๆ) จึงสามารถเข้าถึงเนื้อหาด้วย HTTPS ที่อาจเข้าถึงไม่ได้เมื่อใช้เอชทีทีพีธรรมดา ๆ


text:
ชื่อโดเมนอื่นอาจไม่ถูกบล็อก
ตัวอย่างเช่น ชื่อโดเมนต่อไปนี้เป็นเว็บไซต์เดียวกัน คือ http://wikimedia.org, http://www.wikimedia.org, https://web.archive.org/web/20120224022641/http://text.wikimedia.org/, และ https://web.archive.org/web/20120224030658/http://text.pmtpa.wikimedia.org/
หรือเช่น http://twitter.com และ http://m.twitter.com


text:
อนึ่ง ยูอาร์แอลอื่น ๆ อาจไม่ถูกบล็อก
เช่น www.open.com เทียบกับ www.open.com/, blocked.com, open.com/, www.open.com/index.htm, และ www.open.com/index.html.


text: การใช้ที่อยู่ไอพีโดยตรงแทนที่ชื่อโดเมน เช่น http://208.80.152.2 หรือใช้ชื่อโดเมนแทนที่อยู่ไอพีโดยตรง เช่น http://wikimedia.org บางครั้งอาจทำให้เข้าถึงเว็บไซต์ที่ถูกบล็อกได้


text:
การใส่ที่อยู่ไอพีโดยเลขที่ไม่ใช่ฐาน 10 อาจเลี่ยงตัวกรองบางประเภทได้
ยกตัวอย่างเช่น ยูอาร์แอลต่อไปนี้ล้วนเข้าถึงเว็บไซต์เดียวกัน แม้บราวเซอร์อาจจะไม่รู้จักทุกรูปแบบ รวมทั้ง http://208.80.152.2 (เลขฐานสิบแบบมีจุด), http://3494942722 (เลขฐานสิบ), http://0320.0120.0230.02 (เลขฐานแปดแบบมีจุด), http://0xd0509802 (เลขฐานสิบหก), และ http://0xd0.0x50.0x98.0x2 (เลขฐานสิบหกแบบมีจุด)


text:
การใช้ระบบบริการดีเอ็นเอสอื่น ๆ นอกเหนือจากที่ให้โดยผู้ให้บริการอินเทอร์เน็ตอาจเลี่ยงเทคนิกการบล็อกโดยดีเอ็นเอส
ดูรายการระบบบริการดีเอ็นเอสที่เข้าถึงได้ฟรี
OpenDNS และ กูเกิล ให้บริการดีเอ็นเอสฟรี
ที่อยู่ไอพีของระบบบริการดีเอ็นเอสของกูเกิลรวมทั้ง


text:
เว็บไซต์ที่ให้บริการเป็นพร็อกซี (หรือเรียกว่า เว็บพร็อกซี) บ่อยครั้งเป็นวิธีที่ง่ายสุดเร็วสุดในการเข้าถึงเว็บไซต์ที่ถูกบล็อก
เว็บไซต์เช่นนี้ใช้ได้ก็เพราะตัวเองไม่ถูกบล็อก แต่สามารถแสดงข้อมูลที่ถูกบล็อกได้
ซึ่งปกติทำโดยใส่ยูอาร์แอลที่หน้าเว็บเพจซึ่งบริการจะนำมาแสดงให้ดู
โดยแนะนำให้ต่อกับบริการแบบเอชทีทีพีเอสเพราะข้อมูลจะเข้ารหัสลับและยากกว่าที่จะบล็อก


text:
ด้วยวิธีนี้ ผู้ใช้ไม่ได้สื่อสารเชื่อมต่อกับเว็บเพจที่ต้องการดูโดยตรง แต่สื่อสารผ่านผู้บริการ
ความปลอดภัยของระบบสามารถเชื่อใจได้เท่ากับที่เชื่อใจผู้ดำเนินการระบบบริการได้
เป็นวิธีที่ดีเนื่องจากไม่ต้องติดตั้งอะไร
แต่เนื่องจากที่อยู่ของระบบบริการเหล่านี้เป็นข้อมูลสาธารณะที่รู้กันอย่างกว้างขวาง ระบบกรองข้อมูลก็อาจจะบล็อกเว็บไซต์เหล่านี้ ประเทศต่าง ๆ ที่เซ็นเซอร์อินเทอร์เน็ตในระดับชาติปกติก็จะห้ามไม่ให้เข้าถึงเว็บไซต์เหล่านี้ด้วย
เทคนิกนี้ไม่ต้องเปลี่ยนค่าตั้งของบราวเซอร์หรือระบบผู้ใช้ แต่ผู้ใช้ต้องมีปฏิสัมพันธ์กับหน้าต่อประสาน/หน้าเว็บของระบบพร็อกซีนอกเหนือจากหน้าเว็บของระบบปลายทาง ซึ่งอาจสร้างความสับสน
ข้อเสียอีกอย่างหนึ่งก็คือเนื้อหาแบบแอ็กถีฟ เช่น อะโดบี แฟลชเป็นต้น จะทำงานไม่ได้ดีหรือไม่ได้
อนึ่ง อาจเป็นวิธีการที่ไม่ดีถ้าผู้ใช้เสี่ยงต่อการถูกเฝ้าสังเกตการใช้เน็ตและผู้ให้บริการก็สามารถบันทึกกิจกรรมออน์ไลน์ของผู้ใช้ทุกอย่าง ซึ่งอาจเป็นความเสี่ยงในเรื่องความเป็นส่วนตัว
รายการเว็บไซต์ที่ให้บริการเป็นพร็อกซีหาได้จากเว็บไซต์เช่น proxy.org ซึ่งติดตามเว็บพร็อกซี 50,824 ไซต์และอัปเดตทุก ๆ 10 นาที
หรือจาก DMOZ
หรือหาได้จากเสิร์ชเอนจินโดยคำว่า "free web proxy"
อนึ่ง เว็บบราวเซอร์อาจมีค่าตั้งให้ใช้พร็อกซี หรือมีโปรแกรมเสริมให้ใช้พร็อกซีโดยอัตโนมัติ


text:
บราวเซอร์โอเปร่ามินิที่มีให้ใช้ในโทรศัพท์มือถือ ใช้เทคนิคดาวน์โหลดผ่านพร็อกซีที่เข้ารหัสลับและบีบอัดข้อมูลเพื่อให้เร็วขึ้น
แต่ผลข้างเคียงก็คือ สามารถหลีกเลี่ยงการตรวจพิจารณาทางอินเทอร์เน็ตได้หลายอย่าง
ในปี 2009 รัฐบาลจีนได้ห้ามโอเปร่าทุกรุ่นยกเว้นรุ่นที่ทำเป็นพิเศษเพื่อใช้ในจีน


text:
พร็อกซีกลับหน้า (reverse proxy) เป็นพร็อกซีรับหน้ากับอินเทอร์เน็ตที่ใช้เพื่อควบคุมและป้องกันการเข้าถึงเซิร์ฟเวอร์ในเครือข่ายส่วนตัว และบ่อยครั้งทำหน้าที่อื่น ๆ รวมทั้งการกระจายงาน (load balancing) การพิสูจน์ตัวจริง (authentication) การถอดรหัสลับ หรือการแคช
แต่เว็บไซต์ก็สามารถใช้พร็อกซีกลับหน้าสำหรับส่งต่อการสื่อสารเพื่อหลีกเลี่ยงการเซ็นเซอร์


text:
ผู้ใช้ที่ถูกเซ็นเซอร์อาจสร้างการเชื่อมต่อที่ปลอดภัยกับคอมพิวเตอร์ในประเทศที่มีกฎหมายอ่อนกว่าผ่านเครือข่ายส่วนตัวเสมือน (วีพีเอ็น) แล้วชมดูอินเทอร์เน็ตเหมือนกับอยู่ในประเทศนั้น
บริการบางแห่งมีค่าใช้จ่ายประจำเดือน
บางแห่งฟรีแต่มีโฆษณา


text:
ตามเว็บไซต์เกี่ยวกับแห่งหนึ่ง "กล่าวอย่างง่ายที่สุดคือ มันสร้างการเชื่อมต่อที่ปลอดภัยและเข้ารหัสลับ เป็นการเชื่อมต่อที่พิจารณาได้ว่าเป็นอุโมงค์ ระหว่างคอมพิวเตอร์ของคุณกับเซิร์ฟเวอร์ที่ดำเนินงานโดยผู้ให้บริการวีพีเอ็น"
มันช่วยให้ผู้ใช้อินเทอร์เน็ตป้องกันการสื่อสารไร้สาย หลีกเลี่ยงการจำกัดผู้ใช้โดยภูมิภาคหรือการเซ็นเซอร์เนื้อความ หรือเป็นเหมือนการใช้พร็อกซีเซิร์ฟเวอร์เพื่อป้องกันการระบุที่อยู่ของผู้ใช้ได้ง่าย ๆ อย่างไรก็ดี ระบบบริการอินเทอร์เน็ตบางอย่างอาจจำกัดการให้บริการต่อผู้ที่สื่อสารผ่านระบบวีพีเอ็นที่รู้จัก เพื่อไม่ให้สามารถหลีกเลี่ยงการจำกัดให้บริการโดยภูมิภาคของระบบได้


text: เครือข่ายส่วนตัวเสมือนมีการส่งต่อการสื่อสารตามโพรโทคอลต่าง ๆ ที่ไม่เหมือนกัน แต่ถ้าเป็นวีพีเอ็นสำหรับอินเทอร์เน็ตโพรโทคอล (ไอพี) เช่น มันก็จะส่งต่อการสื่อสารแบบไอพีทั้งหมดของระบบผู้ใช้ไปยังระบบบริการ ซึ่งให้ความปลอดภัยโดยมีการพิสูจน์ตัวจริง ป้องกันบูรณภาพของข้อมูล และเข้ารหัสลับ เมื่อข้อมูลไปถึงระบบบริการแล้ว มันก็จะส่งข้อมูลดั้งเดิมคือถอดรหัสลับแล้วต่อไปยังระบบปลายทาง ทำให้ผู้ใช้สามารถเข้าถึงระบบปลายทางได้เป็นปกติ ระบบบริการปลายทางเช่น เว็บไซต์ต่าง ๆ ที่อาจถูกบล็อกถ้าพยายามเข้าถึงโดยตรง


text: ให้สังเกตว่า วีพีเอ็นอาจช่วยป้องกันไม่ให้คนอื่นแอบฟังการสื่อสารเฉพาะที่ (เช่น ในเครือข่ายไร้สาย) ได้ แต่ผู้ให้บริการ ไม่ว่าจะเป็นแบบเพื่อการค้า เพื่อการกุศล หรือแบบดำเนินงานเป็นส่วนบุคคล/องค์กร ก็ยังสามารถบันทึกการใช้อินเทอร์เน็ตต่าง ๆ ของผู้ใช้ได้ หรือแม้อาจให้ผู้อื่นดูบันทึกของผู้ใช้ (เช่น เพื่อขายข้อมูล) ดังนั้น เจ้าหน้าที่บ้านเมืองก็ยังสามารถบังคับให้ผู้บริการแสดงบันทึกการใช้หรือข้อมูลอื่น ๆ ของผู้ใช้ได้ ดังนั้น ผู้ใช้จำต้องสืบหาบริการเครือข่ายส่วนตัวที่ตนสามารถเชื่อใจได้จริง ๆ เพราะแม้แต่ผู้ให้บริการที่โฆษณานโยบายความเป็นส่วนตัวที่ยอดเยี่ยม ก็ยังอาจเป็นคน/องค์กรที่ไว้ใจไม่ได้


text:
โดยการตั้งอุโมงค์ (tunneling) ผ่าน SSH ผู้ใช้สามารถสื่อสารผ่านช่องที่เข้ารหัสลับ ซึ่งทั้งคำขอดูเว็บไซต์ที่ถูกบล็อกและคำตอบจากเว็บไซต์ไม่สามารถรู้ได้โดยผู้อื่น เพราะการสื่อสารจะปรากฏเป็นข้อความเข้ารหัสลับแบบ SSH ที่ตรวจดูไม่ได้
ในการนี้ ผู้ใช้จะต้องสามารถติดต่อเพื่อตั้งอุโมงค์กับระบบบริการได้
เช่น ตั้งให้ระบบผู้ใช้ตั้งอุโมงค์กับระบบริการ SSH เพื่อส่งการสื่อสารจากช่องทาง 80 ไปยังระบบปลายทางที่ช่องทาง 80 ดังนั้น เมื่อผู้ใช้บอกเบราว์เซอร์ให้ต่อกับ http://localhost ระบบผู้ใช้ก็จะส่งข้อมูลผ่านอุโมงค์ SSH ไปยังระบบบริการ ซึ่งส่งต่อข้อมูลไปยังระบบปลายทางที่ช่องทาง 80 ต่อไป


text:
sneakernet เป็นการถ่ายโอนข้อมูลอิเล็กทรอนิก โดยเฉพาะไฟล์คอมพิวเตอร์ โดยส่งด้วยมือผ่านหน่วยเก็บข้อมูลคอมพิวเตอร์
ซึ่งทำได้ไม่ว่าจะจำกัดการเข้าถึงเครือข่ายไม่ว่าจะอย่างไร เพราะไม่ได้ใช้เครือข่ายโดยประการทั้งปวง
วิธีการหลีกเลี่ยงต่าง ๆ ยังสามารถรวมใช้ด้วยกันอีกด้วย
ยกตัวอย่างเช่น smart DNS proxy server เป็นวิธีการผสม ที่ใช้ระบบริการดีเอ็นเอสต่างหากร่วมกับเครือข่ายส่วนตัวเสมือน บ่อยครั้งเพื่อใช้หลีกเลี่ยงการบล็อกที่อยู่ไอพีโดยภูมิประเทศ (geo-blocking)


text:
CGI proxies (พร็อกซีซีจีไอ) ใช้สคริปต์ด้านเซิร์ฟเวอร์เพื่อทำหน้าที่เป็นพร็อกซี
คือ ผู้ใช้บริการพร็อกซีซีจีไอ จะส่งยูอาร์แอลที่ต้องการภายในส่วนข้อมูลของคำขอเอชทีทีพีไปยังระบบบริการ
ระบบบริการก็จะดึงเอาตัวระบุปลายทางที่ต้องการจากส่วนข้อมูลของคำขอ และส่งคำขอเอชทีทีพีเองไปยังระบบปลายทาง แล้วจึงส่งต่อข้อมูลที่ได้ให้กับผู้ใช้
เป็นระบบที่เหมือนกับเว็บไซต์ที่ให้บริการเป็นพร็อกซีดังที่ได้กล่าวมาแล้ว
ความปลอดภัยของระบบนี้สามารถเชื่อใจได้เท่ากับที่เชื่อใจผู้ดำเนินการระบบบริการได้
เทคนิกนี้ไม่ต้องเปลี่ยนค่าตั้งของบราวเซอร์หรือระบบผู้ใช้ แต่ผู้ใช้ต้องมีปฏิสัมพันธ์กับหน้าต่อประสาน/หน้าเว็บของระบบพร็อกซีนอกเหนือจากหน้าเว็บของระบบปลายทาง ซึ่งอาจสร้างความสับสน
ข้อเสียอีกอย่างหนึ่งก็คือเนื้อหาแบบแอ็กถีฟ เช่น อะโดบี แฟลชเป็นต้น จะทำงานไม่ได้ดีหรือไม่ได้


text:
HTTP proxies (พร็อกซีเอชทีทีพี) ส่งคำขอเอชทีทีพีผ่านไปยังระบบพร็อกซีในระหว่าง
โดยผู้ใช้จะส่งคำขอเอชทีทีพีไปยังระบบพร็อกซีเหมือนกับคำขอที่ส่งไปยังระบบปลายทางที่ต้องการ
ระบบพร็อกซีจะตรวจดูคำขอเอชทีทีพี
และส่งคำขอเอชทีทีพีเองไปยังระบบปลายทาง
แล้วจึงส่งต่อคำตอบกลับไปยังผู้ใช้
ความปลอดภัยของระบบนี้สามารถเชื่อใจได้เท่ากับที่เชื่อใจผู้ดำเนินการระบบบริการได้
เทคนิกนี้จะต้องตั้งค่าบราวเซอร์ของผู้ใช้หรือมีซอฟต์แวร์ที่ตั้งค่าให้โดยอัตโนมัติ
เมื่อตั้งแล้ว เทคนิกนี้ทำให้สามารถใช้บราวเซอร์ทำการกับหน้าเว็บของระบบปลายทางได้เหมือนปกติ


text: Application proxies (พร็อกซีแอ็ป) คล้ายกับพร็อกซีเอชทีทีพีรวมทั้งข้อดีข้อเสีย แต่สนับสนุนโปรแกรมออนไลน์ต่าง ๆ นอกเหนือจากที่ใช้โพรโทคอลเอชทีทีพีหรือเอชทีทีพีเอส คือสามารถใช้โปรแกรมอื่น ๆ นอกเหนือจากเว็บเบราว์เซอร์ เช่นใช้โปรแกรมอีเมลคือมอซิลลา ธันเดอร์เบิร์ดเป็นต้น


text: วีพีเอ็น (เครือข่ายส่วนตัวเสมือน) เหมือนเครือข่ายส่วนตัวเสมือนดังที่กล่าวมาก่อน แต่ซอฟต์แวร์อาจช่วยตั้งค่าระบบให้โดยอัตโนมัติและอาจมีการเชื่อมต่อกับเซิฟเวอร์วีพีเอ็นต่าง ๆ โดยสุ่มหรือโดยผัดเปลี่ยน เพื่อหลี่กเลี่ยงการถูกบล็อกที่เพิ่มขึ้นเรื่อย ๆ


text:
ระบบเพียร์ทูเพียร์ (Peer-to-peer) จะเก็บข้อมูลกระจายไปตามเซิร์ฟเวอร์ของอาสาสมัคร โดยร่วมใช้กับเทคนิคอื่น ๆ รวมทั้งการจัดเส้นทางส่งข้อมูลเพื่อลดความเชื่อใจที่ต้องให้กับเซิร์ฟเวอร์อาสาสมัครหรือกับเครือข่ายสังคม เป็นการสร้างความเชื่อใจระหว่างผู้ใช้และระบบบริการ
ระบบเพียร์ทูเพียร์สามารถเชื่อใจเท่าที่จะเชื่ออาสาสมัครผู้ดำเนินการเซิร์ฟเวอร์โดยรวม ๆ หรือเท่าที่สถาปัตยกรรมของระบบจะจำกัดจำนวนข้อมูลที่เก็บไว้ในเซิร์ฟเวอร์ใดเซิร์ฟเวอร์หนึ่งโดยเดี่ยว ๆ บวกกับความเชื่อใจว่า ผู้ดำเนินการจะไม่ร่วมมือกันรวบรวมข้อมูลที่ตนมี


text:
ระบบเปลี่ยนทางส่งข้อมูล (Re-routing) จะส่งรับข้อมูลผ่านลำดับพร็อกซีเซิร์ฟเวอร์ โดยเข้ารหัสลับที่ทุก ๆ พร็อกซี ทำให้พร็อกซีแต่ละตัวรู้อย่างมากว่า การสื่อสารเริ่มต้นมาจากใครหรือส่งไปหาใคร แต่ไม่สามารถรู้ข้อมูลทั้งสอง
ซึ่งทำให้สามารถลดความเชื่อใจต่อพร็อกซีแต่ละตัว ๆ


title: อาการกลืนเจ็บ

text:
อาการกลืนเจ็บ (, /oʊ-dɪnˈə-feɪˈjəˌ-jiː-ə/, จาก odyno ซึ่งแปลว่า เจ็บ + -phagō ซึ่งแปลว่า "เมื่อกิน") เป็นความเจ็บปวดเมื่อกิน
ซึ่งอาจรู้สึกที่ปากหรือคอ และ"อาจ"เกิดพร้อมกับการกลืนลำบาก (dysphagia)
ความรู้สึกอาจเรียกได้ว่าปวด แสบร้อน หรือเจ็บตุบ ๆ ที่กระจายไปที่หลัง
อาการบ่อยครั้งทำให้น้ำหนักลด และอาจมีเหตุจากสิ่งแวดล้อมหรือพฤติกรรม เช่น
หรืออาจเป็นผลของโรคบางอย่างรวมทั้ง


title: เดเมียนสค์พ็อกเกต

text: เดเมียนสค์พ็อกเกต (เยอรมัน: Festung Demjansk or Kessel von Demjansk; รัสเซีย: Демя́нский котёл) เป็นรหัสนามที่มอบให้กับการโอบล้อมทหารเยอรมันที่ถูกล้อมโดยกองทัพแดงบริเวณรอบเดเมียนสค์ ทางตอนใต้ของเลนินกราด ในช่วงสงครามโลกครั้งที่สองบนแนวรบด้านตะวันออก การโอบล้อมครั้งนี้ได้ดำเนินตั้งแต่วันที่ 8 กุมภาพันธ์ ถึง 21 เมษายน ค.ศ. 1942 กองกำลังขนาดเล็กส่วนใหญ่ได้ยอมจำนนในวงล้อมฮอล์มที่เมืองฮอล์ม ระยะทางประมาณ 100 กิโลเมตร(62 ไมล์) ไปยังทางตะวันตกเฉียงใต้ ทั้งสองผลลัพธ์เกิดมาจากการล่าถอยของเยอรมันภายหลังจากความปราชัยในยุทธการที่มอสโก


title: เดเมียนสค์พ็อกเกต

text: ด้วยความประสบความสำเร็จของเดเมียนสค์ สัมฤทธิ์ผลด้วยการใช้สะพานทางอากาศ(Airbridge) เป็นการพัฒนาที่สำคัญในการสงครามสมัยใหม่ มันเป็นความสำเร็จจากการสนับสนุนที่สำคัญในการตัดสินใจโดยกองบัญชาการใหญ่กองทัพบกเพื่อพยายามที่จะใช้กลยุทธวิธีเดียวกันในช่วงยุทธการที่สตาลินกราดที่ล้มเหลวจากการช่วยเหลือกองทัพที่ 6 ภายใต้การนำของเพาลุส


title: อัลตราเซิรฟ์

text:
อัลตราเซิรฟ์ เป็นฟรีแวร์เพื่อหลีกเลี่ยงการตรวจพิจารณาทางอินเทอร์เน็ตที่พัฒนาขึ้นโดยบริษัทอัลตรารีช
ซึ่งช่วยให้ผู้ใช้สามารถหลีกเลี่ยงการตรวจพิจารณาและไฟร์วอลล์โดยใช้พร็อกซีเซิร์ฟเวอร์สำหรับเอชทีทีพี และใช้การเข้ารหัสลับเพื่อป้องกันการตรวจดูข้อมูลการสื่อสาร
ผู้คัดค้านทางการเมืองของจีนได้พัฒนาซอฟต์แวร์ขึ้น เพื่อให้ผู้ใช้อินเทอร์เน็ตสามารถหลีกเลี่ยงไฟร์วอลล์ของประเทศจีน
โดยปี 2011 มีผู้ใช้มากถึง 11 ล้านคนทั่วโลก
ในปีเดียวกัน นิตยสารอเมริกัน "Wired" ได้เรียกมันว่า "เป็นอุปกรณ์เพื่อเสรีภาพในการพูดที่สำคัญที่สุดอย่างหนึ่งทางอินเทอร์เน็ต"
และงานศึกษาปี 2007 ของมหาวิทยาลัยฮาร์วาร์ดได้เรียกมันว่าเป็นอุปกรณ์หลีกเลี่ยงที่เร็วสุด
แม้งานศึกษาปี 2011 ขององค์การนอกภาครัฐฟรีดอมเฮาส์ (Freedom House) จะจัดมันว่าดีเป็นอันดับ 4
ส่วนผู้ไม่เห็นด้วยในชุมชนซอฟต์แวร์โอเพนซอร์ซ ได้แสดงความเป็นห่วงเพราะเป็นซอฟต์แวร์แบบผูกกรรมสิทธิ์ และได้ทำให้ปลอดภัยโดยปิดบังการออกแบบ (security through obscurity)
ส่วนบริษัทอ้างว่า เหตุผลทางความปลอดภัยทำให้บริษัทเลือกให้ผู้ชำนาญการอันเป็นบุคคลที่สาม ตรวจสอบซอฟต์แวร์แทนที่จะเปิดให้บุคคลทั่วไปเป็นโอเพนซอร์ซ


title: อัลตราเซิรฟ์

text:
ในปี 2002 ผู้คัดค้านในด้านการเมืองของจีนได้ก่อตั้งบริษัทอัลตรารีชในซิลิคอนแวลลีย์ สหรัฐอเมริกา
หลังจากนั้นไม่นาน บริษัทก็ได้พัฒนาอัลตราเซิรฟ์เพื่อให้ผู้ใช้อินเทอร์เน็ตในประเทศจีนสามารถหลีกเลี่ยงการตรวจพิจารณาทางอินเทอร์เน็ตและการเฝ้าสังเกตได้
โดยปี 2011 โปรแกรมมีคนใช้กว่า 11 ล้านคนทั่วโลก
ในเหตุการณ์อาหรับสปริง บริษัทพบว่ามีการใช้โปรแกรมมากขึ้น 700 เปอร์เซ็นต์จากประเทศตูนิเซีย
การใช้เพิ่มเช่นนี้ก็เกิดขึ้นบ่อย ๆ เมื่อเกิดเหตุการณ์ไม่สงบในเขตอื่น ๆ เช่น ในทิเบตและพม่า (ช่วงการประท้วงต่อต้านรัฐบาลในพม่า พ.ศ. 2550)
ในปี 2010 นิตยสารอเมริกัน "Wired" เรียกอัลตราเซิรฟ์ว่าเป็น "เป็นอุปกรณ์เพื่อเสรีภาพในการพูดที่สำคัญที่สุดอย่างหนึ่งทางอินเทอร์เน็ต" เพราะช่วยให้ประชาชนในประเทศที่ไม่มีอิสรภาพเข้าถึงและแชร์ข้อมูลในช่วงวิกฤติการณ์ทางสังคมหรือทางสิทธิมนุษยชน
ซอฟต์แวร์ได้เงินทุนเป็นบางส่วนจากรัฐบาลกลางสหรัฐ คือจากองค์กรอิสระ Broadcasting Board of Governors ซึ่งบริหารวิทยุเสียงอเมริกาและ Radio Free Asia โดยมีจุดประสงค์เพื่อ "ให้ความรู้ กระตุ้น และเชื่อมความสัมพันธ์กับประชาชนทั่วโลกเพื่อสนับสนุนอิสรภาพและประชาธิปไตย"
โดยปี 2012 อัลตรารีชเริ่มมีปัญหาให้บริการผู้ใช้ที่เพิ่มขึ้นเนื่องจากได้ทุนไม่พอ


title: อัลตราเซิรฟ์

text:
อัลตราเซิรฟ์เป็นซอฟต์แวร์ฟรี ไม่จำเป็นต้องติดตั้ง
ไม่ติดตั้งไฟล์บนคอมพิวเตอร์ของผู้ใช้ และไม่บันทึกค่าในทะเบียนวินโดวส์เมื่อออกจากโปรแกรมแล้ว
เพื่อจะเอาซอฟต์แวร์ทั้งหมดออก ผู้ใช้เพียงแค่ต้องลบไฟล์ "u.exe" ออก
เป็นโปรแกรมสำหรับไมโครซอฟท์ วินโดวส์เท่านั้น ตั้งค่าโดยปริยายให้ทำงานผ่านอินเทอร์เน็ตเอกซ์พลอเรอร์ โดยสามารถตั้งค่าให้ใช้กับมอซิลลา ไฟร์ฟอกซ์และโครม
หรืออาจใช้พร้อมกับโปรแกรมเสริมสำหรับทั้งไฟร์ฟอกซ์และโครมเพื่ออำนวยการทำงานโดยอัตโนมัติ
เว็บไซต์ของบริษัทให้ข้อสังเกตว่า "บริษัทโปรแกรมป้องกันไวรัสบางบริษัทจัดอัลตราเซิรฟ์ผิด ๆ ว่าเป็นมัลแวร์หรือม้าโทรจัน เพราะอัลตราเซิรฟ์เข้ารหัสลับการสื่อสารและหลีกเลี่ยงการตรวจพิจารณาทางอินเทอร์เน็ต"
โดยมีบริษัทบางบริษัทที่ได้ตกลงยกเว้นโปรแกรมนี้โดยเฉพาะ
ตามนักวิจัยเกี่ยวกับความปลอดภัยคอมพิวเตอร์ผู้มีส่วนร่วมในการพัฒนาทอร์ ลูกข่ายอัลตราเซิรฟ์ใช้เทคนิคป้องกันตรวจแก้จุดบกพร่อง (anti-debugging) และเป็นโปรแกรมแบบบีบอัดที่ขยายตัวอัตโนมัติ (executable compression)
โปรแกรมลูกข่ายจะดำเนินการเป็นพร็อกซีและติดต่อกับเครือข่ายอัลตรารีชผ่านโพรโทคอลทีแอลเอส/เอสเอสแอลซึ่งเข้ารหัสลับและปิดบังโดยสร้างความคลุมเครือเพิ่ม


title: อัลตราเซิรฟ์

text:
ซอฟต์แวร์ทำงานโดยสร้างอุโมงค์เอชทีทีพีที่เข้ารหัสลับระหว่างคอมพิวเตอร์ของผู้ใช้กับกลุ่มพร็อกซีเซิร์ฟเวอร์ ซึ่งช่วยให้ผู้ใช้หลบไฟร์วอลล์และการตรวจพิจารณา
รายงานปี 2007 แสดงว่า อัลตรารีชเป็นผู้โฮสต์ระบบเซิร์ฟเวอร์ทั้งหมด
ส่วนงานวิเคราะห์ปี 2011 พบว่า บริษัทใช้เซิร์ฟเวอร์ขององค์กร/บุคคลอื่น ๆ ถึงแม้จะดูเหมือนเป็นผู้ควบคุมเครือข่าย
ซอฟต์แวร์ใช้เทคโนโลยีป้องกันการบล็อกซึ่งเป็นกรรมสิทธิ์ของบริษัท เพื่อเอาชนะการถูกกรองและการถูกตรวจพิจารณาออนไลน์
ตามนิตยสาร "Wired" อัลตราเซิรฟ์เปลี่ยนที่อยู่ไอพีของพร็อกซีเซิร์ฟเวอร์อาจบ่อยถึง 10,000 ครั้งต่อ ชม.
ส่วนทางด้านเซิร์ฟเวอร์ เครือข่ายอัลตรารีชใช้ซอฟต์แวร์สควิด และ ziproxy รวมทั้งเซิร์ฟเวอร์ที่ใช้ ISC BIND เพื่อเป็นเซิฟเวอร์หลักเพื่อให้บริการแก่ระบบดีเอ็นเอสนอกบริษัท แต่เซิร์ฟเวอร์พวกหลังไม่ได้อยู่ใต้การควบคุมของอัลตรารีช
อัลตราเซิรฟ์ออกแบบโดยหลักเพื่อเป็นอุปกรณ์ต่อต้านการตรวจพิจารณา แต่ก็ป้องกันความเป็นส่วนตัวโดยการเข้ารหัสลับ พร้อมกับสร้างความคลุมเครือเรื่องการใช้ซอฟต์แวร์


title: อัลตราเซิรฟ์

text:
อย่างไรก็ดี อัลตรารีชเองก็ใช้ตัวคัดกรองข้อมูลซึ่งบล็อกเว็บไซต์บางแห่ง เช่น ที่เป็นเว็บสื่อลามกหรือมีเนื้อหาที่บริษัทพิจารณาว่าไม่สมควร
ตามนิตยสาร "Wired" "นี่ส่วนหนึ่งก็เพราะเครือข่ายไม่มีแบนด์วิดท์เพื่อให้ใช้ส่งข้อมูลมาก ๆ และเพราะฝ่าหลุนกงไม่ยอมรับสื่ออิโรติกา"
อนึ่ง เว็บไซต์ที่วิจารณ์ฝ่าหลุนกงคือ facts.org.cn ซึ่งอ้างว่าดำเนินการโดยรัฐบาลจีน ก็ไม่สามารถเข้าถึงได้ผ่านอัลตราเซิรฟ์


title: อัลตราเซิรฟ์

text:
งานศึกษาปี 2007 ของมหาวิทยาลัยฮาร์วาร์ดพบว่า อัลตราเซิรฟ์เป็นอุปกรณ์หลีกเลี่ยงการตรวจพิจารณาซึ่งเร็วที่สุดในบรรดาที่ทดสอบในประเทศต่าง ๆ และแนะนำให้ใช้อย่างกว้างขวาง
โดยเฉพาะก็คือ รายงานพบว่า อัลตราเซิรฟ์สามารถหลีกเลี่ยงการถูกตรวจพิจารณาและการบล็อกได้หลายประเภท รวมทั้งการบล็อกไอพี การบล็อกดีเอ็นเอส และการคัดกรองโดยคำ
เป็นอุปกรณ์เร็วที่สุดในบรรดาที่ทดสอบภายในประเทศต่าง ๆ ใช้ง่าย ติดตั้งง่าย และมีส่วนต่อประสานกับผู้ใช้ที่เรียบง่าย
อย่างไรก็ดี รายงานก็กล่าวด้วยว่า โปรแกรมออกแบบโดยหลักเพื่อใช้หลีกเลี่ยงการถูกเซ็นเซอร์ ไม่ใช่เพื่อรักษาสภาพนิรนาม และแนะนำให้ผู้ใช้ที่กังวลเรื่องสภาพนิรนามควรตั้งค่าบราวเซอร์ไม่ให้รับข้อมูลแบบแอ็กถีฟ (เช่น แฟลช) เมื่อใช้อัลตราเซิรฟ์


title: อัลตราเซิรฟ์

text:
ส่วนคู่มือหลีกเลี่ยงการถูกเซ็นเซอร์ปี 2007 แนะนำว่าเป็นทางเลือกชั้นยอดสำหรับผู้ไม่ชำนาญทางคอมพิวเตอร์ ที่เชื่อใจผู้ให้บริการ และต้องการเที่ยวชมเว็บอย่างเร็วพอควร
รายงานปี 2011 ขององค์การนอกภาครัฐเกี่ยวกับสิทธิมนุษยชนที่ได้ทุนจากรัฐบาลกลางสหรัฐ ฟรีดอมเฮาส์ จัดอัลตราเซิรฟ์เป็นอันดับ 4 ในบรรดาอุปกรณ์หลีกเลี่ยงการตรวจพิจารณาและรักษาความเป็นส่วนตัว วัดโดยความเร็ว การใช้ง่าย การสนับสนุน และความปลอดภัย
ข้อดีคือซอฟต์แวร์มีขนาดเล็ก ซ่อนง่าย ไม่กระโตกกระตากเมื่อกำลังใช้ เร็ว ไม่ต้องติดตั้ง ไม่เปลี่ยนค่าในหน่วยเก็บทะเบียนของวินโดวส์ และสามารถลบร่องรอยโดยเพียงแค่ลบไฟล์ออก ข้อเสียก็คือซอฟต์แวร์มีประวัติถูกจับว่าเป็นม้าโทรจันและไวรัสเพราะมีพฤติกรรมที่น่าสงสัย แต่ยังไม่เคยมีข้อพิสูจน์ว่าทำการไม่ชอบ อนึ่ง บริษัทไม่เปิดเผยว่าใช้โครงสร้างพื้นฐานอะไรเพื่อให้บริการและไม่แสดงข้อมูลชี้แจงวิธีการทำงานของซอฟต์แวร์
องค์กรแนะนำอัลตราเซิรฟ์สำหรับชมเว็บหรือดาวน์โหลดไฟล์ที่ต้องเป็นส่วนตัวสูง ส่งหรือกระจายข้อมูลที่ไม่ต้องปลอดภัยหรือเร็วมาก


title: อัลตราเซิรฟ์

text:
นักเทคโนโลยีบางท่านได้ติเตียนระบบของอัลตรารีชบางอย่าง
โดยเฉพาะก็คือ ผู้สนับสนุนซอฟต์แวร์แบบโอเพนซอร์ซได้วิจารณ์ว่า บริษัทไม่ให้บุคคลทั่วไปตรวจดูแบบของซอฟต์แวร์ ยกเว้นผู้ที่บริษัทยกเว้น
นอกจากนั้น เพราะอัลตรารีชดำเนินงานเซิร์ฟเวอร์ของตนเองทั้งหมด ผู้พัฒนาซอฟต์แวร์จึงสามารถเข้าถึงบันทึกกิจกรรมของผู้ใช้ได้
สถาปัตยกรรมเช่นนี้จึงหมายความว่า ผู้ใช้จำต้องเชื่อใจอัลตรารีชว่าจะไม่เปิดเผยข้อมูลผู้ใช้
และไม่เปิดเผยบันทึกผู้ใช้แก่บุคคลที่สาม
นักพัฒนาของโปรเจ็กต์ทอร์คนหนึ่ง คือ เจค็อบ แอปเป็ลบอม (Jacob Appelbaum) ได้กล่าวในรายงานปี 2012 ว่า นี้เท่ากับเป็นการรักษา "ความเป็นส่วนตัวโดยนโยบาย"
ในรายงานปี 2012 นายแอปเป็ลบอมยังวิจารณ์อัลตราเซิรฟ์ เพราะมีการคัดกรองข้อมูล (รวมทั้งบล็อกเว็บสื่ออนาจาร) และความเต็มใจยอมทำตามหมายเรียกจากเจ้าหน้าที่บังคับใช้กฎหมายสหรัฐ
รายงานยังแสดงด้วยว่า หน้าเว็บของอัลตราเซิรฟ์ใช้กูเกิล แอนะลิติกส์ ซึ่งมีโอกาสรั่วไหลข้อมูลผู้ใช้ ระบบเซิฟเวอร์ของบริษัทไม่มีอัพเดตความปลอดภัยล่าสุด และไม่มีกลไกรักษาการสื่อสารที่เข้ารหัสลับในอดีตถ้ากุญแจเข้ารหัสถูกเปิดโปงในอนาคต
อนึ่ง นายแอปเป็ลบอมอ้างว่า "โปรแกรมลูกข่ายอัลตราเซิรฟ์ ใช้ซอฟต์แวร์โอเพนและเสรี รวมทั้ง Putty และ zlib
แต่การใช้ทั้ง Putty และ zlib ไม่ได้เปิดเผย
การใช้ที่ไม่เปิดเผยเช่นนี้ ผิดสัญญาอนุญาตการใช้"
ในรายงาน นายแอปเป็ลบอมแสดงผลการวิเคราะห์ที่ปฏิเสธคำโฆษณาของบริษัทและของผู้สนับสนุนในประเด็นต่าง ๆ รวมทั้ง


title: อัลตราเซิรฟ์

text:
เมื่อโต้ตอบในวันเดียวกัน อัลตรารีชกล่าวว่า บริษัทได้แก้ปัญหาเหล่านี้แล้ว
และอ้างว่า รายงานของนายแอปเป็ลบอมเข้าใจผิดหรือแสดงผิด ๆ ลักษณะอื่น ๆ ของซอฟต์แวร์
อัลตรารีชยังอ้างด้วยว่า ความแตกต่างในการหลีกเลี่ยงการตรวจพิจารณาทางอินเทอร์เน็ตของทอร์และอัลตราเซิรฟ์เป็นเรื่องทางแนวคิด และเป็นวิธีการสองอย่างที่ต่างกันเพื่อหลีกเลี่ยงการตรวจพิจารณา
แต่ตามข่าวรั่วปี 2013 สำนักงานความมั่นคงแห่งชาติสหรัฐมองข้ามคำตอบเช่นนี้จากอัลตรารีชว่า ดีแต่พูด


title: อัลตราเซิรฟ์

text:
เนื่องจากข้อจำกัดที่กำหนดโดยองค์กรบางแห่ง โปรแกรมต่อต้านไวรัส McAfee VirusScan จะแสดงอัลตราเซิรฟ์บางรุ่นว่า เป็นโปรแกรมที่อาจไม่ต้องการ (Potentially unwanted program) และระงับการดำเนินงานของโปรแกรม
แต่อัลตราเซิรฟ์ก็ไม่ใช่ไวรัส


title: อัลตราเซิรฟ์

text:
แม้อัลตราเซิรฟ์จะไม่ใช่ไวรัส และมีประโยชน์เพราะให้เสียงแก่คนจำนวนมากที่ไม่เช่นนั้นแล้วก็จะถูกเก็บเสียง
แตนักเรียนและเด็กก็ยังสามารถใช้เพื่อหลีกเลี่ยงไฟร์วอลล์และเครื่องป้องกันอื่น ๆ ที่ใช้ป้องกันไม่ให้ได้ข้อมูลที่ไม่เหมาะสม เช่น สื่อลามกอนาจาร
เพราะมันดำเนินงานอย่างตรวจจับไม่ได้ในระบบปฏิบัติการจึงหมายความว่า มันแทบจะห้ามหรือบล็อกไม่ได้


title: โกสต์ (มาร์เวลคอมิกส์)

text: โกสต์ () เป็นตัวละครของมาร์เวลคอมิกส์ สร้างสรรค์โดยเดวิด มิเชลินีและบ็อบ เลย์ตัน ปรากฏตัวครั้งแรกในหนังสือการ์ตูน "ไอรอนแมน" เล่มที่ 219 (มิถุนายน 1987) เดิมเขาเคยเป็นวิศวกรบริษัทออมนิเซเพียนต์ (Omnisapient) แต่ภายหลังถูกบริษัทหลอกใช้และทรยศ ทำให้เขากลายเป็นตัวร้ายที่ใช้ความสามารถในการเจาะระบบคอมพิวเตอร์และชุดที่มีเทคโนโลยีล่องหนและตรวจจับไม่ได้ในการทำลายบริษัทยักษ์ใหญ่ รวมถึงสตาร์กอินดัสตรีส์ โกสต์จึงเป็นศัตรูกับไอรอนแมน ต่อมาโกสต์เข้าร่วมทีมธันเดอร์โบลส์และช่วยทีมอเวนเจอร์สสู้กับบริษัทออสคอร์ปของนอร์แมน ออสบอร์นและบริษัทแฮมเมอร์อินดัสตรีส์ของจัสติน แฮมเมอร์


title: โกสต์ (มาร์เวลคอมิกส์)

text: ในภาพยนตร์ "แอนท์-แมน และ เดอะ วอสพ์" มีการปรับบทให้โกสต์เป็นผู้หญิงที่ชื่อ เอวาร์ สตาร์ รับบทโดยฮันนาห์ จอห์น คาเมน นักแสดงชาวบริติช


title: หลวงกัมปนาทแสนยากร (กำปั่น อุตระวณิชย์)

text: พลเอก หลวงกัมปนาทแสนยากร (กำปั่น อุตระวณิชย์) เป็นอดีตองคมนตรี ในรัชกาลที่ 9 และเป็นอดีตรัฐมนตรีช่วยว่าการกระทรวงมหาดไทย ในรัฐบาลของนายพจน์ สารสิน และในรัฐบาลของจอมพลถนอม กิตติขจร


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร ชื่อเดิม กำปั่น อุตระวณิชย์ เกิดเมื่อวันที่ 11 มกราคม พ.ศ. 2442 ที่อำเภอคลองสาน จังหวัดธนบุรี (ในขณะนั้น) เป็นบุตรของนายโต กับนางเชย อุตระวณิชย์


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร เข้าศึกษาโรงเรียนนายร้อยทหารบก เมื่อวันที่ 7 มิถุนายน พ.ศ. 2458


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร สมรสกับนางชุ่ม (สกุลเดิม เกษสมัย) มีบุตร 6 คน คือ


title: หลวงกัมปนาทแสนยากร (กำปั่น อุตระวณิชย์)

text: นอกจากนั้นหลวงกัมปนาทแสนยากร ยังมีบุตรที่เกิดจากภริยาคนอื่นอีก จำนวน 8 คน


title: หลวงกัมปนาทแสนยากร (กำปั่น อุตระวณิชย์)

text: พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานน้ำหลวงอาบศพและเครื่องเกียรติยศประกอบศพ เมื่อวันที่ 12 สิงหาคม พ.ศ. 2518 พระราชทานโกศไม้สิบสองประกอบศพ ฉัตรเครื่องสูงทองแผ่ลวดตั้งประดับ แตรงอน แตรฝรั่ง กลองชนะ ประโคมเวลาพระราชทานน้ำหลวงอาบศพ พระพิธีธรรมสวดพระอภิธรรมกำหนด 7 คืน และพระบาทสมเด็จพระเจ้าปรมินทรมหาภูมิพลอดุลยเดช และสมเด็จพระนางเจ้าฯ พระบรมราชินินาถ เสด็จพระราชดำเนินไปพระราชทานเพลิงศพ เมื่อวันที่ 11 ธันวาคม พ.ศ. 2518


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร เข้ารับราชการเมื่อวันที่ 3 ธันวาคม พ.ศ. 2466 ในตำแหน่งนายร้อยตรีประจำกรมทหารราบที่ 6 เคยดำรงตำแหน่งผู้บัญชาการกองพลที่ 4 ผู้บัญชาการโรงเรียนนายร้อยพระจุลจอมเกล้า ในปี พ.ศ. 2491 และเคยเป็นผู้ว่าราชการตำรวจภูธรภาค 5


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร เคยเป็นราชองครักษ์เวร ในปี พ.ศ. 2482 และเป็นราชองครักษ์พิเศษ ในปี พ.ศ. 2495


title: หลวงกัมปนาทแสนยากร (กำปั่น อุตระวณิชย์)

text: ในระหว่างรับราชการทหาร เคยเข้าร่วมในราชการสนามกรณีสงครามมหาเอเชียบูรพา ตั้งแต่วันที่ 25 มกราคม พ.ศ. 2485 ถึงวันที่ 6 กรกฎาคม พ.ศ. 2488


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร ได้รับแต่งตั้งเป็นสมาชิกสภาผู้แทนราษฎร ประเภทที่ 2 เมื่อปี พ.ศ. 2495 ต่อมาเป็นรัฐมนตรีช่วยว่าการกระทรวงมหาดไทย ในรัฐบาลของนายพจน์ สารสิน ในปี พ.ศ. 2500 จนกระทั่งมีการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จึงมีรัฐบาลใหม่เข้ามาทำหน้าที่แทน ภายใต้การนำของพลโท ถนอม กิตติขจร (ยศในขณะนั้น) ซึ่งหลวงกัมปนาทแสนยากร ได้รับแต่งตั้งเป็นรัฐมนตรีช่วยว่าการกระทรวงมหาดไทยอีกสมัย


title: หลวงกัมปนาทแสนยากร (กำปั่น อุตระวณิชย์)

text: หลวงกัมปนาทแสนยากร ได้รับโปรดเกล้าฯ แต่งตั้งเป็นองคมนตรี ในรัชสมัยของพระบาทสมเด็จพระปรมินทรมหาภูมิพลอดุลยเดช ในปี พ.ศ. 2503 จนถึงปี พ.ศ. 2517


title: แอร์วีน แอนกาแป็ต

text: แอร์วีน แอนกาแป็ต (; 12 กุมภาพันธ์ ค.ศ. 1991 —) เป็นนักวอลเลย์บอลชาวฝรั่งเศสเชื้อสายแคเมอรูน ปัจจุบันเล่นให้กับอาซีมุตโมเดนาในตำแหน่งตัวตีด้านนอก


title: แอร์วีน แอนกาแป็ต

text: ในฤดูกาล 2002-07 เขาได้เข้าร่วมทีมเยาวชนของสโมสรเซเออเป ปัวตีเยแซ็ง-เบอนัว และในฤดูกาล 2007-08 เขาได้ย้ายไปเล่นให้กับศูนย์วอลเลย์บอลแห่งชาติ (เซแอนเวเบ)


title: แอร์วีน แอนกาแป็ต

text: ในฤดูกาล 2008-09 เขาได้เปิดตัวในการเล่นวอลเลย์บอลอาชีพให้กับตูร์วอลเลย์บอล ซึ่งเล่นอยู่ในสโมสรนี้สามฤดูกาลและได้รับรางวัลชนะเลิศลีกอา 1 สมัย และเฟรนช์คัพ 3 สมัย ในฤดูกาล 2011-12 เขาย้ายไปสโมสรเบรบันกาลันนุตตีกูเนโอ ในเซเรียอาอูโน เขาได้เล่นให้กับสโมสรนี้ 2 ฤดูกาล ในขณะที่ในฤดูกาล 2013-14 เขาย้ายไปสโมสรคูซบัสส์ เกเมโรโว ในรัสเซียซูเปอร์ลีก อย่างไรก็ตามในช่วงกลางฤดูกาลนั้นเขาได้ออกจากทีมเพื่อกลับไปเล่นในอิตาลีอีกครั้งให้กับสโมสรโมเดนาวอลเลย์ในเซเรียอาอูโน เขาได้รับรางวัลชนะเลิศอิตาเลียนคัพ 2014-15 และ อิตาเลียนแชมเปียนชิป อิตาเลียนคัพ และอิตาเลียนซูเปอร์คัพ 2015-16 ในฤดูกาล 2016-17 เขาได้ชนะเลิศอิตาเลียนซูเปอร์คัพเป็นสมัยที่สอง


title: แอร์วีน แอนกาแป็ต

text: ในฤดูกาล 2018-19 แอนกาแป็ตได้ย้ายไปเล่นให้กับเซนิต-คาซานในรัสเซียซูเปอร์ลีก


title: หม่อมเจ้าเจษฎ์บดินทร์ อรุณวงษ์

text: หม่อมเจ้าเจษฎ์บดินทร์ อรุณวงษ์ ประสูติเมื่อวันที่ 11 กรกฎาคม พ.ศ. 2464 เป็นพระโอรสเพียงองค์เดียวใน พระเจ้าบรมวงศ์เธอ พระองค์เจ้าอรุณวงษ์ กรมหลวงวรศักดาพิศาล สุพรรฒนาการสวัสดิ ประสุติแด่ หม่อมเขียว อรุณวงษ์ ณ อยุธยา ต่อมาเมื่อชันษา 15 ปี ได้สมรสกับ นางเพียว ต่อมาได้เป็นหม่อม มีโอรส-ธิดาดังนี้


title: การช่วยชีวิตเจสสิกา บูคานัน และพอล ฮาเกน ทิสเท็ด

text: เมื่อวันที่ 25 มกราคม ค.ศ. 2012 ทีมหน่วยซีลสหรัฐได้บุกเข้าไปในพื้นที่ 12 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย โดยได้สังหารโจรสลัดโซมาเลียไปเก้ารายและได้ปลดปล่อยตัวประกัน ซึ่งเป็นพลเมืองสหรัฐ ชื่อ เจสสิกา บูคานัน และพลเมืองเดนมาร์ก ชื่อ พอล ฮาเกน ทิสเท็ด


text: ในเดือนตุลาคม ค.ศ. 2011 เจสสิกา บูคานัน และพอล ฮาเกน ทิสเท็ด ผู้ที่ทำงานโครงการการเก็บกู้ทุ่นระเบิดร่วมกับสภาผู้อพยพเดนมาร์ก ได้ถูกจับโดยโจรสลัดโซมาเลียในกาลคักโย ความพยายามของคณะมนตรีเพื่อขอความช่วยเหลือจากบุคคลระดับอาวุโสของโซมาเลียในประเทศและผู้นำเก่าแก่เพื่อช่วยในการปลดปล่อยตัวประกันไม่ประสบความสำเร็จ อีกทั้งโจรสลัดปฏิเสธข้อเสนอค่าไถ่ 1.5 ล้านเหรียญสหรัฐ กับสุขภาพบูคานันที่ทรุดลง เจ้าหน้าที่สหรัฐจึงตัดสินใจที่จะเริ่มการโจมตีกับโจรสลัดโดยใช้หน่วยปฏิบัติการพิเศษสหรัฐหลายหน่วย รวมถึงสมาชิกของซีลทีม 6


text: ตั้งแต่วันที่ 25 มกราคม ค.ศ. 2012 เป็นต้นไป หน่วยซีลจำนวนสองโหลได้กระโดดร่มจากเครื่องบินซี-130 เฮอร์คิวลิส 2 ไมล์ทางเหนือของอาโดว์ ซึ่งเป็นเมืองทางตอนเหนือของประเทศโซมาเลีย ที่โจรสลัดจับคู่ตัวประกันไว้ด้วยความหวังว่าจะได้ค่าตัว จากนั้นหน่วยซีลก็เดินทางโดยการเดินเท้าจากบริเวณที่ถึงพื้น ผสมกับการโจมตี และสู้รบกับโจรสลัด โดยสังหารไปทั้งเก้าคน


text: หลังจากโจมตีกับโจรสลัดและปลดปล่อยตัวประกันแล้ว กองกำลังสหรัฐกลับมายังฐานของพวกเขาที่ค่ายเลอมงนีเยในประเทศจิบูตี ประธานแห่งกัลมูดัก (รัฐในโซมาเลีย) กล่าวขอบคุณสหรัฐในการดำเนินการโจมตี ส่วนประธานาธิบดีสหรัฐ บารัก โอบามา ได้แสดงความยินดีกับรัฐมนตรีกระทรวงกลาโหม ลีออน พาเนตตา ก่อนการแถลงนโยบายประจำปีต่อรัฐสภา ค.ศ. 2012 โดยไม่เปิดเผยรายละเอียดใด ๆ ในเวลานั้น


text: เจสสิกา บูคานัน ให้สัมภาษณ์ครั้งแรกเกี่ยวกับการถูกลักพาตัวในรายการ "60 มินิทส์" เมื่อเดือนพฤษภาคม ค.ศ. 2013 ในจำนวนความคิดแรกของเธอเมื่อถูกลักพาตัว นั่นคือเร็วเกินไปที่จะตายโดยไม่มีลูกและบอกลาคนรัก บูคานันและสามีของเธอกลับมายังสหรัฐจากแอฟริกาตะวันออก และตอนนี้มีลูกชายหนึ่งคน


title: เขตการปกครองของประเทศเวียดนาม

text: เขตการปกครองของประเทศเวียดนาม แบ่งออกเป็น 3 ระดับ ได้แก่ :


title: เขตการปกครองของประเทศเวียดนาม

text: รัฐบาลเวียดนามแบ่งภูมิภาคออกเป็น 8 ภูมิภาค :หน่วยการปกครองระดับหนึ่งแบ่งเขตการปกครองออกเป็น 58 จังหวัด () และ 5 เทศบาลนคร () ซึ่งเทศบาลนครอยู่ในระดับเดียวกับจังหวัด แต่ละจังหวัดจะถูกปกครองโดยสภาประชาชนซึ่งได้รับการเลือกตั้งจากประชาชนเทศบาลนครแบ่งเขตการปกครองออกเป็นเขต, เมืองระดับอำเภอ และอำเภอ ซึ่งจะไม่มีเมืองหลักของเทศบาลนคร แต่ที่นั่งในท้องถิ่นจะตั้งอยู่ในใจกลางเมืองของเทศบาลนคร


title: เขตการปกครองของประเทศเวียดนาม

text: จังหวัดแบ่งเขตการปกครองออกเป็นนครประจำจังหวัด, เมืองระดับอำเภอ และอำเภอ โดยปกตินครประจำจังหวัดหรือเมืองระดับอำเภอเป็นเมืองหลักของจังหวัดนั้น


title: เขตการปกครองของประเทศเวียดนาม

text: จากแหล่งข้อมูลล่าสุดของสำนักงานสถิติแห่งประเทศเวียดนาม (General Statistics Office of Vietnam: GSO) มีหน่วยการปกครองระดับสองทั้งสิ้น 713 แห่ง


title: เขตการปกครองของประเทศเวียดนาม

text: อำเภอสามารถปรับเปลี่ยนเป็นเมืองระดับอำเภอ ซึ่งสามารถปรับเปลี่ยนเป็นนครประจำจังหวัดได้


title: เขตการปกครองของประเทศเวียดนาม

text: เขตแบ่งเขตการปกครองออกเป็นแขวง ในขณะที่เมืองระดับอำเภอแบ่งเขตการปกครองออกเป็นแขวงและตำบล อำเภอแบ่งเขตการปกครองออกเมืองระดับตำบลและตำบล


title: เขตการปกครองของประเทศเวียดนาม

text: ในปี ค.ศ. 2016 จีเอสโอระบุว่ามีหน่วยการปกครองระดับสามทั้งสิ้น 11,162 แห่ง ประกอบด้วยแขวง 1,581 แห่ง เมืองระดับตำบล 603 แห่ง และตำบล 8,978 แห่ง


title: เขตการปกครองของประเทศเวียดนาม

text: ตำบลสามารถปรับเปลี่ยนเป็นเมืองระดับตำบลหรือแขวงได้


title: Shigella

text: Shigella เป็นชื่อสกุลของแบคทีเรียในวงศ์ Enterobacteriaceae เป็น แบคทีเรียกลุ่มแกรมลบ (Gram negative bacteria) มีรูปร่างเป็นท่อน ไม่สร้างสปอร์ ไม่เคลื่อนไหว เป็นแบคทีเรียก่อโรค (pathogen) ที่ติดต่อผ่านทางอาหารทำให้เกิดโรคอาหารเป็นพิษ (food poisoning) ซึ่งเกิดจากการติดเชื้อ (infection) ทำให้เกิดโรคบิด หรือshigellosis


title: Shigella

text: ปัจจัยที่มีผลต่อการเจริญของ shigella


title: Shigella

text:
Shigella เป็นแบคทีเรียในกลุ่มfacultative anaerobe คือเจริญได้ทั้งในภาวะที่มีออกซิเจนและไม่มีออกซิเจน
water activity ต่ำสุดที่เจริญได้คือ 0.96
เจริญได้ที่อุณหภูมิระหว่าง 6.1- 47.1 องศาเซลเซียส
ค่า pH ที่เจริญได้ดีอยู่ระหว่าง 4.8-9.2
โรคและอาการของโรค


title: Shigella

text: Shigella ทำให้เกิดโรคบิด (bacillary dysentery) หรือเรียกอีกชื่อหนึ่ง คือ Shigellosis มีทั้งทำให้เกิดถ่ายอุจจาระมีเลือดออก (bloody diarrhea) และไม่มีเลือด (non-bloody diarrhea) การติดเชื้อได้จากการรับประทานอาหาร หรือน้ำดื่มที่มีเชื้อปนอยู่ จำนวนเชื้อที่ทำให้เกิดโรค (infective dose) 10-100เซลล์ ซึ่งปริมาณน้อยว่าแบคทีเรียก่อโรคในระบบทางเดินอาหารชนิดอื่นๆ


title: Shigella

text: Shigella สามารถเข้าไปแบ่งตัวและสามารถทำลายเซลล์เยื่อบุผนังลำไส้ใหญ่ เมื่อเซลล์ตายจะทำให้เกิดการอักเสบ เป็นหนองและเกิดแผลในลำไส้เมื่อเชื้อเข้าสู่ร่างกาย ภายใน 1-4 วัน จะมีไข้ ท้องเดิน อาเจียน และมีเลือดปนออกมาในอุจจาระภายใน 12-72 ชั่วโมง ภายหลังจากเริ่มมีอาการ ส่วนมากเป็นอยู่ 3-7 วัน


title: Shigella

text: คนเป็นพาหะของ Shigella ได้ดี ยังไม่เคยมีรายงานว่าพบในสัตว์ ผู้ป่วย Shigellosis ที่หายแล้ว หรือผู้ได้รับเชื้อแต่ยังไม่เกิดโรค (inapparent infections) จำนวนหนึ่ง จะมีเชื้อในอุจจาระต่อไปเป็นเวลาหลายเดือน แต่ที่จะเป็นพาหะเรื้อรังแบบ Salmonella Typhi นั้นมีน้อย การแพร่ระบาดของ Shigella มักเป็นการกระจายแบบบุคคลสู่บุคคล ส่วนการติดเชื้อมักพบการปนเปื้อนในอาหารและน้ำ รวมไปถึงยังพบได้ในกลุ่ม Homosexual ได้ด้วย Shigella ทั้ง 4 serogroup จะเป็นสาเหตุให้เกิดท้องร่วงได้ทั้งหมด


title: Shigella

text: ข้อมูลในอเมริกายังคงมีรายงาน Shigella ประมาณ 20,000 รายต่อปี แต่มีการประมาณว่าจะมีการติดเชื้อนี้สูงถึง 400,000 รายที่ตรวจไม่พบ โดย 20% ในอเมริกาจะเกิดขึ้นในกลุ่มที่มีการเดินทางระหว่างประเทศ


title: Shigella

text: ในสหรัฐพบS. sonnei มากที่สุด รองลงไปตามลำดับคือ S. flexneri, S. dysenteriae, S. boydii


title: Shigella

text: สำหรับประเทศไทยพบ S.sonnei มากที่สุด รองลงมาได้แก่ S. flexneri จากรายงานกองระบาดวิทยาปี 2539 รายงานว่ามีผู้ป่วยโรคบิดที่เกิดจากเชื้อ Shigella มีจำนวน 3.4 ต่อประชากรแสนคน พบว่ามีอัตราป่วยสูงสุดในปีพ.ศ. 2530 และเริ่มลดลงในปีพ.ศ. 2532 ในระยะ 10 ปี ที่ผ่านมาอัตราป่วยด้วยโรคบิดลดลงประมาณ 2.7 เท่า


title: Shigella

text: ส่วนในกลุ่มประเทศกำลังพัฒนา มักพบ S. flexneri และ S. dysenteriae ส่วนในกลุ่มประเทศพัฒนามักพบ S. sonnei


title: Shigella

text: แหล่งที่พบ


title: Shigella

text:
Shigella พบในทางเดินอาหารของคน และสัตว์เลี้ยงลูกด้วยนม คนที่เป็นพาหะเป็นแหล่งแพร่เชื้อที่สำคัญ และพบได้จากน้ำและอาหารที่ไม่สะอาดได้สามารถอยู่ในอุจจาระที่ติดตามเสื้อผ้า และโถส้วมได้นานหลายวัน
การควบคุมป้องกัน


title: Shigella

text: - หุงต้มอาหาร ให้ร้อนจัด อุ่นให้เดือด และเก็บรักษาอาหารที่ทำให้สุกแล้วที่อุณหภูมิต่ำ หลีกเลี่ยงการเก็บรักษาอาหารช่วงอุณหภูมิที่เป็นอันตราย คือ 4-55 องศาเซลเซียส


title: Shigella

text: - ผลิตอาหารให้ถูกสุขลักษณะ ตามหลัก GMP (Good Manufacturing Practice) ควบคุมให้พนักงาน หรือบุคคล ที่สัมผัสกับอาหารให้มีสุขอนามัยที่ดี (personal hygiene) จัดให้มีการล้างมือฟอกสบู่ ภายหลังเข้าห้องน้ำ


title: Shigella

text: - ป้องกันการเกิดปนเปื้อนข้าม (cross contamination) โดยเฉพาะอาหารที่ปรุงสุก อาหารพร้อมรับประทาน กับอาหารดิบ


title: Shigella

text: - ไม่อนุญาตให้ผู้ป่วยโรคบิดเข้าทำงานสัมผัสอาหาร


title: จอห์น โวลันเธน

text: จอห์น พอล โวลันเธน (เกิดปี ค.ศ. 1971) เป็นนักดำน้ำในถ้ำชาวบริติช มีความเชี่ยวชาญการกู้ภัยในถ้ำ โดยเป็นสมาชิกองค์กรกู้ภัยในถ้ำ (Cave Rescue Organisation), องค์กรกู้ภัยแห่งเซาธ์และมิดเวลส์ (South and Mid Wales Cave Rescue) และสภาการกู้ภัยในถ้ำแห่งประเทศอังกฤษ (British Cave Rescue Council หรือ BCRC)


title: จอห์น โวลันเธน

text: เขาทำงานเป็นที่ปรึกษาด้านไอทีในเมืองบริสตอล และดำน้ำในถ้ำเป็นงานอดิเรก รวมถึงทำงานอาสาสมัครด้านการกู้ภัย


title: จอห์น โวลันเธน

text: ในปี 2018 เขาได้มีส่วนร่วมในปฏิบัติการค้นหาและกู้ภัยถ้ำหลวง ซึ่งได้รับมอบหมายเป็นชุดปฏิบัติการแนวหน้าเพื่อวางเส้นนำทางในถ้ำสำหรับทีมซีล และทีมกู้ภัยนานาชาติคนอื่น ๆ แต่เมื่อโวลันเทนวางเส้นนำทางจนสุดปลายเชือกแล้ว จึงโผล่เหนือน้ำก็พบทั้ง 13 ชีวิตรอคอยอยู่บนเนินนมสาว


title: จอห์น โวลันเธน

text: งานกู้ภัยครั้งหนึ่งของโวลันเธนในถ้ำแห่งหนึ่งในประเทศฝรั่งเศส และการค้นพบตำแหน่งของร่างนักดำน้ำผู้สูญหาย ทำให้เขาได้รับเหรียญรางวัลจาก Royal Humane Society ในปี ค.ศ. 2012


title: ฮอล์มพ็อกเกต

text: ฮอล์มพ็อกเกต (; ) เป็นรหัสนามที่มอบให้กับการโอบล้อมทหารเยอรมันที่ถูกล้อมโดยกองทัพแดงบริเวณรอบฮอล์มทางตอนใต้ของเลนินกราด ในช่วงสงครามโลกครั้งที่สองบนแนวรบด้านตะวันออก ตั้งแต่วันที่ 23 มกราคม ค.ศ. 1942 จนกระทั่งวันที่ 5 พฤษภาคม ค.ศ. 1942 วงล้อมขนาดใหญ่ส่วนมากได้โอบล้อมพร้อมกันในเดเมียนสค์ ระยะทางประมาณ 100 กิโลเมตร(62 ไมล์) ไปยังทางตะวันออกเฉียงเหนือ นี่คือผลลัพธ์ของการล่าถอยของเยอรมันภายหลังจากความปราชัยในยุทธการที่มอสโก


title: ฮอล์มพ็อกเกต

text: การสนับสนุนทางอากาศที่ฮอล์มและเดเมียนสค์ ในขณะที่ประสบความสำเร็จ นำไปสู่ความมั่นใจในกองบัญชาการใหญ่กองทัพบกในการพิจารณาถึงความสามารถของลุฟท์วัฟเฟอเพื่อการสนับสนุนทางอากาศต่อกองกำลังที่ถูกโอบล้อมซึ่งจะนำไปสู่ความหายนะที่ยุทธการที่สตาลินกราดในปลายปี ค.ศ. 1942 และต้นปี ค.ศ. 1943


title: ยุทธการที่เวลีคีเยลูคี

text: ปฏิบัติการรุกเวลีคีเยลูคี ได้ถูกดำเนินโดยกองกำลังแห่งกองทัพแดงของแนวรบคาลินินปะทะกับกองทัพพันเซอร์ที่ 3 แห่งกองทัพเวร์มัคท์ในช่วงการทัพฤดูหนาวในปี ค.ศ. 1942-1943 ด้วยวัตถุประสงค์คือการปลดปล่อยเมืองรัสเซียที่เวลีคีเยลูคี เป็นส่วนหนึ่งของการโอบล้อมแบบก้ามปูทางตอนเหนือของปฏิบัติการรุกทางยุทธศาสตร์รเจฟ-Sychevka (ปฏิบัติการมาส์)


title: ยุทธการที่รเจฟ ฤดูร้อน ค.ศ. 1942

text: ยุทธการที่รเจฟในฤดูร้อน ค.ศ. 1942 เป็นส่วนหนึ่งของซีรีย์ของการรบที่กินเป็นเวลา 15 เดือนในส่วนกลางบนแนวรบด้านตะวันออก เป็นที่รู้จักกันในประวัติศาสตร์โซเวียตในสงครามโลกครั้งที่สองคือปฏิบัติการรุกทางยุทธศาสตร์รเจฟ-Sychevka ครั้งที่ 1 ซึ่งได้กำหนดไว้ตั้งแต่วันที่ 30 กรกฏาคม ถึง 23 สิงหาคม ค.ศ. 1942 อย่างไรก็ตาม มีรายงานว่าการสู้รบที่ยังคงต่อเนื่องไม่ได้ลดน้อยลงในเดือนกันยายนและไม่ได้ยุติลงจนถึงเดือนตุลาคม ค.ศ. 1942 กองทัพแดงต้องประสบความสูญเสียจำนวนมากในระหว่างการสู้รบ ทำให้การสู้รบครั้งนี้ได้กลายเป็นเรื่องที่อื้อฉาวจนถูกเรียกขานกันว่า "เครื่องบดเนื้อรเจฟ"


title: ยุทธการที่รเจฟ ฤดูร้อน ค.ศ. 1942

text: รเจฟอยู่ห่างประมาณ 140 ไมล์(230 กิโลเมตร) ทางด้านตะวันตกของมอสโกและถูกยึดโดยกองทัพเวร์มัคท์ของเยอรมันในปฏิบัติการไต้ฝุ่นในช่วงฤดูใบไม้ร่วง ปี ค.ศ. 1941 ซึ่งจะนำพาพวกเขาไปสู่ประตูมอสโก เมื่อการรุกตอบโต้ของโซเวียตได้ขับไล่ให้พวกเขาล่าถอย รเจฟได้กลายเป็นฐานทัพที่สำคัญของการป้องกันของเยอรมัน โดยปลายปี ค.ศ. 1942 เมืองได้ตั้งอยู่ที่สุดยอดของจุดยื่นเด่นออกมาจากแนวหน้า ได้ชี้ไปในการทิศทางทั่วไปของกรุงมอสโก ในเดือนกรกฏาคมและสิงหาคม ค.ศ. 1942 สตาลินมอบหมายให้แก่ทั้งสองผู้บัญชาการคือ นายพล เกออร์กี จูคอฟ (ซึ่งบัญชาการแนวรบตะวันตก) และนายพล อีวาน โคเนฟ (ซึ่งบัญชาการแนวรบคาลินิน) เพื่อดำเนินการรุกเพื่อยึดรเจฟกลับคืนและเข้าตีปะทะกับกองทัพกลุ่มกลางที่จะผลักดันพวกเขาออกไปจากมอสโก การโจมตีได้ลดลงเมื่อหนึ่งในฝ่ายตรงข้ามหลักของพวกเขาของการต่อสู้ฤดูหนาว นายพล วัลเทอร์ โมเดิลแห่งกองทัพที่ 9 ซึ่งได้ยึดครองส่วนใหญ่ของจุดยื่นเด่น รเจฟ


title: ยุทธการที่รเจฟ ฤดูร้อน ค.ศ. 1942

text: ความสูญเสียที่มากและชัยชนะที่น้อยที่เกิดขึ้นในสองเดือนที่ฝ่าฝันได้ทิ้งเหลือไว้ซึ่งความประทับใจต่อทหารโซเวียตที่ได้เข้ามามีส่วนร่วม ในเดือนตุลาคม ดุลยภาพเชิงยุทธศาสตร์ในส่วนกลางของแนวรบด้านตะวันออกยังคงอยู่ไม่ได้เปลี่ยนแปลงใดๆ อย่างไรก็ตาม, กองทัพเยอรมันต้องประสบความสูญเสียอย่างมาก และในขณะที่การป้องกันนั้นได้ประสบความสำเร็จในทางด้านยุทธวิธี เป็นความสำเร็จเพียงเล็กน้อยมากกว่ายืนหยัดสถาพที่เป็นอยู่ และแม้ว่าการรุกครั้งนี้จะล้มเหลว จูคอฟก็ได้รับโอกาสอื่นที่จะบดขยี้จุดยื่นเด่น รเจฟภายหลังจากนั้นไม่นาน


title: ตำนานวีรบุรุษแห่งกาแล็กซี

text: ตำนานวีรบุรุษแห่งกาแล็กซี (, ,) หรือย่อว่า LOGH เป็นบันเทิงคดีแนววิทยาศาสตร์ซึ่งแต่งโดยโยชิกิ ทานากะ มีการนำนิยายนี้ไปสร้างเป็นอนิเมะ ซึ่งออกอากาศระหว่างปีค.ศ. 1988 ถึง 1997 ซึ่งได้รับผลตอบรับอย่างล้นหลาม เรื่องนี้ถูกนำไปดัดแปลงเป็นวีดีโอเกมอีกมากมาย และยังถือเป็นแรงบันดาลใจของการ์ตูนและอนิเมะแนวสงครามหลายเรื่อง ได้รับการยกย่องให้เป็นอนิเมะคีตละครอวกาศที่ดีที่สุดตลอดกาล ในปี 2018 ได้มีการนำกลับมาทำใหม่ในฉบับอนิเมะอีกครั้ง โดยฉายทางโทรทัศน์ 12 ตอน และมีกำหนดทำเป็นภาพยนตร์ภาคต่ออีก 3 ตอน


title: ตำนานวีรบุรุษแห่งกาแล็กซี

text: โครงเรื่องนี้มีแรงบันดาลใจมาจากสงครามฝรั่งเศส-ปรัสเซีย กล่าวถึงอนาคตของมนุษยชาติซึ่งแบ่งออกเป็นสองขั้วทางการเมืองอันได้แก่ จักรวรรดิกาแล็กซี่ (ระบอบศักดินา) และเสรีพันธมิตรแห่งดาวเคราะห์ (ระบอบประชาธิปไตย) ทั้งสองฝ่ายต่างอยู่ในสงครามอันยาวนานที่ไม่รู้จักจบสิ้น เนื้อเรื่องมุ่งเน้นไปที่ตัวละครหลักสองคนจากสองขั้วทางการเมือง คือ ไรน์ฮาร์ด ฟอน โลเอินกรัมม์ และหยาง เหวินลี่ ทั้งคู่เป็นนายทหารที่เจริญก้าวหน้าในหน้าที่การงานอย่างรวดเร็ว และหวังจะเปลี่ยนประเทศของตนให้ดีขึ้นด้วยวิธีการของตนเอง


title: ตำนานวีรบุรุษแห่งกาแล็กซี

text:
ในปีค.ศ. 2039 เกิดสงครามสิบสามวันขึ้นบนดาวโลกระหว่างประเทศต่างๆ ทำให้โลกแบ่งออกเป็นสองขั้วหลักๆ ระหว่างสหรัฐยูราฟริกา (United States of Eurafrica) และนอร์เทิร์นคอนโดมิเนียม (Northern Condominium) เมืองหลักๆของโลกถูกอาวุธนิวเคลียร์ทำลายเกือบทั้งหมด ประชากรโลกลดเหลือเพียง 1 พันล้านคน ต่อมาในปีค.ศ. 2129 หลังโลกเผชิญทุกขยุคเป็นเวลา 90 ปี ประชาชาติในโลกได้รวมเป็นหนึ่งเดียวภายใต้ชื่อ "รัฐบาลสหโลกา" (United Earth Government: UEG) มีเมืองหลวงอยู่ที่บริสเบน มีการจัดตั้งกระทรวงอวกาศเพื่อศึกษาอวกาศสำหรับการตั้งถิ่นฐาน ต่อมาในปี ค.ศ. 2166 UEG ได้ตั้งฐานที่ดาวไอโอ เพื่อขยายขอบเขตการศึกษาอวกาศให้ไกลยิ่งขึ้น และยังได้ตั้งที่ทำการกระทรวงอวกาศไว้ที่ลูนาซิตีบนพื้นผิวดวงจันทร์
ในปีค.ศ. 2253 มีการส่งยานอวกาศไปทำภารกิจสำรวจระบบดาวแอลฟาคนครึ่งม้า ซึ่งมีกำหนดทราบผลใน20ปี อย่างไรก็ตาม ในปีค.ศ. 2273 ก็พบว่าภารกิจดังกล่าวล้มเหลว ขณะเดียวกัน ประชากรมนุษย์ขณะนี้ได้เพิ่มขึ้นมาเป็น 4 พันล้านคน โดยมีการตั้งถิ่นฐานอยู่บนโลก รวมทั้งนิคมต่างๆบนดวงจันทร์, ดาวอังคาร และดาวไอโอ ต่อมาในปีค.ศ. 2360 นักวิทยาศาสตร์ได้คิดค้นเทคโนโลยีวาร์ปได้สำเร็จ แต่ยังเป็นการวาร์ปเฉพาะระยะทางใกล้ๆในอวกาศ และยังมีผลข้างเคียงที่เป็นอันตรายต่อมนุษย์ เทคโนโลยีวาร์ปถูกพัฒนาจนสมบูรณ์แบบในปีค.ศ. 2391 สามารถเดินทางเหนือความเร็วแสงได้อย่างปลอดภัย จนกระทั่งในปีค.ศ. 2402 ได้มีการค้นพบดาวที่สามารถตั้งรกรากได้เฉกเช่นดาวโลกเป็นครั้งแรกในระบบดาวคาโนปัส เป็นการเริ่มต้นยุคอาณานิคมอวกาศ ยานอพยพได้ไปถึงคาโนปัสในอีก 2 ปีต่อมา และกรมสวัสดิภาพการเดินเรือ (Navigation Safety Department) ในสังกัดกระทรวงอวกาศ ถูกเปลี่ยนเป็น กรมสันติส่วนรวม (Department of Public Peace) กรมนี้ได้มีการขยายขนาดอย่างรวดเร็วมาก จนในปีค.ศ. 2428 ก็มีการเปลี่ยนโครงสร้างกลายเป็น หน่วยป้องกันทางอวกาศ (Space Defense Corps) มีสถานะเสมือนกองทัพของ UEG


title: ตำนานวีรบุรุษแห่งกาแล็กซี

text: ในปีค.ศ. 2480 เขตอิทธิพลของ UEG เริ่มถึงขีดจำกัด เนื่องจากเทคโนโลยีวาร์ปมีข้อจำกัดเพียง 60 ปีแสงจากดาวโลก ต่อมาในปีค.ศ. 2484 หน่วยป้องกันทางอวกาศ ถูกเปลี่ยนเป็น กองทัพอวกาศ (Space Force) ต่อมาในปีค.ศ. 2527 จะมีการประชาพิจารณ์รายจ่ายทางการทหารขึ้นตามที่กองทัพอวกาศเสนอตัวเลขมา แต่สภาแห่งมวลมนุษย์ (Humanity Congress) ได้ระงับไว้ และแสดงความกังวลว่ากองทัพอวกาศจะกลายเป็นแหล่งอภิชน ในระหว่างนี้ การพัฒนาเทคโนโลยีวาร์ปก็ดำเนินไปเรื่อยๆ โดยขยายขอบเขตวาร์ปเป็น 84 ปีแสงในปี 2530, 91 ปีแสงในปี 2580 และ 94 ปีแสงในปี 2620 ในปีนั้นเป็นปีที่ทรัพยากรธรรมชาติบนดาวโลกหมดลงอย่างสิ้นเชิง ดาวโลกอยู่ได้ด้วยการค้ากับดาวนิคมเท่านั้น


title: ตำนานวีรบุรุษแห่งกาแล็กซี

text: ในปีค.ศ. 2680 บรรดาดาวนิคมได้เดินขบวนประท้วงสภาแห่งมวลมนุษย์ เรื่องความไม่เท่าเทียมทางเศรษฐกิจและอุตสาหกรรมระหว่างดาวนิคมกับดาวโลก ต่อมาในปีค.ศ. 2682 แกนนำจากระบบดาวซิริอุสประท้วงประเด็นเกี่ยวกับความไม่สมส่วนของจำนวนผู้แทนของดาวโลกและดาวนิคมในสภา ดาวโลกได้ตอบโต้ด้วยการออกโฆษณาชวนเชื่อดิสเครดิตพวกซิริอุส ความขัดแย้งนี้นำไปสู่การที่ดาวซิริอุส ถอนตัวจากสภา และจัดตั้งสภาปฏิวัติซิริอุส (Sirius Revolutionary Congress) ของตนเองขึ้นมาแทนในปี 2685 ตลอดจนเริ่มสั่งสมกำลังทางทหารเพื่อเผชิญหน้ากับดาวโลก


title: ตำนานวีรบุรุษแห่งกาแล็กซี

text: ในปีค.ศ. 2689 สงครามโลก-ซิริอุส ได้เริ่มขึ้นและดำเนินไปถึงปีค.ศ. 2704 สงครามครั้งนี้มีความรุนแรงพอๆกับสงครามสิบสามวัน ประชากรบนดาวโลกลดเหลือจำนวน 1 พันล้านคน สงครามจบลงด้วยชัยชนะของซิริอุส มีการสถาปนาสาธารณรัฐซิริอุสขึ้นมาแทน UEG ต่อมาในปี ค.ศ.2706 เกิดรัฐประหารขึ้นในซิริอุสและนำไปสู่ผู้นำเผด็จการ อย่างไรก็ตาม ในปีค.ศ. 2707 ได้เกิดระเบิดนิวตรอนขึ้นที่เมืองหลวงของซิริอุส ทำให้สาธารณรัฐซิริอุสล่มสลาย


title: ตำนานวีรบุรุษแห่งกาแล็กซี

text: หลังมนุษยชาติฟื้นฟูตนเองจากสงครามดาวโลก-ซิริอุสแล้ว ในปี ค.ศ. 2801 มนุษยชาติได้ย้ายศูนย์กลางทางการเมืองจากดาวโลก ไปยังไปยังเธโอเรีย ดาวเคราะห์ดวงที่ 2 ในระบบดาวอัลดิบาแรนที่อยู่ห่างออกไป 65 ปีแสง และจัดตั้งและตั้งสมาพันธ์กาแล็กซี่ (Galactic Federation) พร้อมทั้งประกาศใช้ปีอวกาศที่ 1 เป็นการเริ่มยุคสมัยรุ่งโรจน์อันยาวนาน แต่ทว่า เมื่อเวลาผ่านไปก็ต้องพบกับภาวะเศรษฐกิจชะงักงันและขาดความเชื่อมั่น จนกระทั่งมีการเลือกตั้งโดยตรงขึ้นในปี 296 รูดอล์ฟ ฟอน โกลเดินบาม () อดีตนายทหารผู้มากฝีมือและวีรบุรุษของกองทัพได้รับเลือกตั้งเข้าไปในวุฒิสภา และสามารถเป็นแกนนำจัดตั้งรัฐบาลได้ เขากลายเป็นทั้งประธานาธิบดีและนายกรัฐมนตรี ถือเป็นบุคคลที่ทรงอำนาจที่สุดในประวัติศาสตร์มนุษยชาติ ในปี 308 เขาได้ประกาศตนเป็น "ประธานาธิบดีตลอดชีพ"


title: ตำนานวีรบุรุษแห่งกาแล็กซี

text: ในปีอวกาศ 310 รูดอล์ฟได้ยุบสมาพันธ์กาแล็กซี่ และจัดตั้งขึ้นเป็นจักรวรรดิกาแล็กซี่โดยมีตัวเขาเป็นจักรพรรดิ และประกาศใช้ปีจักรวรรดิ (หรือ ไรชศักราช) การปกครองของรูดอล์ฟมีประสิทธิภาพมาก สามารถปราบปรามการทุจริตคอร์รัปชั่นได้อย่างหมดจด รูดอล์ฟได้กลายเป็น "ไกเซอร์ผู้ศักดิ์สิทธิ์และละเมิดมิได้" และในปีอวกาศ 318 รูดอล์ฟได้ประกาศใช้ "พระราชบัญญัติกีดกันผู้บกพร่องทางพันธุกรรม" ซึ่งเป็นมาตรการทางสุพันธุศาสตร์ ผู้ที่มีความบกพร่องทางร่างกายแต่กำเนิดจะถูกนำไปกำจัดทิ้ง มีการระงับสวัสดิการสังคม คนจนถูกบังคับให้ทำหมัน ผู้ป่วยโรคจิตเวชถูกทำการุณยฆาต


title: ตำนานวีรบุรุษแห่งกาแล็กซี

text: ประชาชนมากมายตลอดจนสภาไรชส์ทาคต่างวิพากษ์วิจารณ์นโยบายของรูดอล์ฟ รูดอล์ฟได้ตอบโต้โดยการสั่งยุบสภาและปราบปรามผู้วิจารณ์ รูดอร์ฟตั้งทบวงรักษาความสงบเรียบร้อยขึ้นมาเพื่อกำจัดศัตรูและผู้เห็นต่าง รูดอล์ฟได้จัดตั้งระบบขุนนางขึ้นมาเพื่อสนับสนุนตนเอง รูดอล์ฟสวรรคตด้วยวัย 81 ชันษาในปีอวกาศ 351 รูดอล์ฟมีโอรส 1 คนและบุตรสาว 4 คน แต่โอรสของรูดอล์ฟเกิดมาปัญญาอ่อนและสิ้นพระชนม์ไปก่อน ทำให้หลานตาของรูดอล์ฟที่อาวุโสที่สุดได้ขึ้นเป็นจักรพรรดิซีกิสมุนด์ที่ 1 ไกเซอร์องค์ที่สองแห่งราชวงศ์โกลเดินบามในวัย 25 ปี ต้นรัชสมัยของเขาต้องพบกับการลุกฮือของประชาชนที่ต่อต้านรูดอล์ฟ แต่ด้วยรากฐานที่แข็งแกร่งของจักรวรรดิและพวกขุนนาง ทำให้การลุกฮือไม่เป็นผลใดๆ


title: ตำนานวีรบุรุษแห่งกาแล็กซี

text: ในปีอวกาศที่ 473 (ปีจักรวรรดิที่ 164) นักเสรีนิยมหนุ่มที่ชื่อ อาร์เลอ ไฮเนสเซิน (Arle Heinessen) พร้อมพวกจำนวน 4 แสนคนได้หลบหนีจากดาวอัลไตที่ 7 (Altair VII) ซึ่งเป็นเสมือนค่ายแรงงานของจักรวรรดิ โดยใช้เรือที่ชื่อว่า อีออน ฟาเซคัซท์ (Ion Fazekath) ซึ่งสร้างมาจากน้ำแข็งแห้งขนาด 122 กิโลเมตร หลังไฮเนสเซินเสียชีวิตในปี พวกผู้อพยพยังก่อตั้งกองเรือเอ็กโซดัส (Exodus Fleet) ประกอบด้วยเรือ 80 ลำ พวกเขาร่อนเร่นานหลายปี จนไปพบอวกาศส่วนที่ยังไม่เคยถูกค้นพบ ซึ่งต่อมารู้จักกันในชื่อ ระเบียงอีเซอร์โลน (Iserlohn Corridor) และสามารถข้ามระเบียงนั้นจนไปถึงแขนคนยิงธนู จนกระทั่งในปีอวกาศที่ 527 หลังจากเดินทางกว่า 50 ปี พวกเขาก็ตั้งรกรากในเขตดาวบาลัต ซึ่งได้ตั้งชื่อดาวนั้นว่า "ไฮเนสเซิน" ผู้อพยพที่ตั้งรกรากคราวนั้นมีจำนวนราว 160,000 คน และได้สถาปนาเสรีพันธมิตรแห่งดาวเคราะห์ขึ้น พวกเขายังนำระบบปีอวกาศกลับมาใช้ใหม่อีกครั้ง ถือเป็นการเปิดฉากศตวรรษอันรุ่งโรจน์ของเสรีพันธมิตร อย่างไรก็ตาม ความรุ่งโรจน์ได้สะดุดลงเมื่อจักรวรรดิค้นพบระเบียงอีเซอร์โลนและค้นพบการดำรงอยู่ของเสรีพันธมิตร ความหวั่นเกรงต่อจักรวรรดิทำให้เสรีพันธมิตรจัดตั้งกองทัพขึ้นอย่างรวดเร็ว กองทัพของทั้งสองประเทศได้เปิดฉากสู้รบกันในปีอวกาศที่ 640 ที่เขตดาวดากอน (Dagon) ในยุทธการครั้งนั้น แม้จักรวรรดิจะมีจำนวนมากกว่าแต่ก็พ่ายแพ้อย่างยับเยินให้แก่เสรีพันธมิตร


title: ตำนานวีรบุรุษแห่งกาแล็กซี

text:
มหาสงครามระหว่างจักรวรรดิและเสรีพันธมิตรได้กินเวลายาวนานกว่า 150 ปี เมื่อแรกที่ถูกจักรวรรดิค้นพบ เสรีพันธมิตรมีประชากรไม่เกิน 150 ล้านคนเท่านั้น เมื่อข่าวการค้นพบแพร่ออกไปในเขตแดนจักรวรรดิ ก็ทำให้ชาวจักรวรรดิจำนวนมากลี้ภัยครั้งใหญ่ไปยังเสรีพันธมิตร ประชากรของเสรีพันธมิตรก้าวกระโดดอย่างมโหฬาร ในปีอวกาศที่ 798 มีประชากรอยู่ที่ราว 1.3 หมื่นล้านคน
รายชื่อตอนของ "Legend of the Galactic Heroes: Die Neue These"
การวางจำหน่ายบลูเรย์/ดีวีดี ของ "Legend of the Galactic Heroes: Die Neue These" ในประเทศญี่ปุ่น


title: การจัดเส้นทางแบบหัวหอม

text:
การจัดเส้นทางแบบหัวหอม
เป็นเทคนิคการสื่อสารแบบนิรนามผ่านเครือข่ายคอมพิวเตอร์
ในเครือข่ายหัวหอม ข้อความจะเข้ารหัสลับเป็นชั้น ๆ จึงอุปมาเหมือนกับชั้นหัวหอม
ข้อมูลที่เข้ารหัสจะส่งผ่านโหนด/สถานีรีเลย์ในเครือข่ายที่เรียกว่า เราเตอร์หัวหอม (onion router) โดยแต่ละสถานีจะ "ปอก" ชั้นหนึ่งออกเพื่อเปิดเอาข้อมูลที่จะส่งต่อไป
เมื่อชั้นสุดท้ายได้ถอดรหัสแล้ว ข้อความเดิมก็จะส่งไปยังระบบเป้าหมายจริง ๆ
ผู้ส่งได้สภาวะนิรนามก็เพราะสถานีในระหว่าง ๆ จะรู้ที่อยู่/ตำแหน่งของโหนดก่อนหน้าและโหนดที่ส่งต่อไปเท่านั้น
โดยไม่มีสถานีไหน ๆ ที่รู้ที่อยู่ของทั้งระบบต้นสายและระบบปลายทางทั้งสอง แม้ระบบปลายทางเองก็รู้เพียงแต่ที่อยู่ของสถานีสุดท้ายในเครือข่ายเท่านั้น
แต่ก็มีวิธีที่สามารถทำลายสภาวะนิรนามของเทคนิคเช่นนี้ได้ เช่น การวิเคราะห์เวลา ถ้าสามารถดักฟังข้อมูลทั้งขาเข้าขาออกจากเครือข่ายได้


title: การจัดเส้นทางแบบหัวหอม

text:
การจัดเส้นทางแบบหัวหอมได้พัฒนาขึ้นในกลางคริสต์ทศวรรษ 1990 ณ แล็บวิจัยกองทัพเรือสหรัฐโดยเจ้าหน้าที่คือ Paul Syverson, Michael G. Reed, และ David Goldschlag
เพื่อป้องกันการสื่อสารราชการลับของสหรัฐออนไลน์
แล้วต่อมาจึงพัฒนายิ่งขึ้นโดยสำนักงานโปรเจ็กต์งานวิจัยก้าวหน้ากระทรวงกลาโหม (DARPA) แล้วจดสิทธิบัตรโดยกองทัพเรือในปี 1998


title: การจัดเส้นทางแบบหัวหอม

text:
ต่อมาในปี 2002 นักวิทยาการคอมพิวเตอร์ รอเจอร์ ดิงเกิลไดน์ (Roger Dingledine) และนิก แม็ทธิวสัน (Nick Mathewson) จึงร่วมมือกับ Syverson เพื่อพัฒนาซอฟต์แวร์การจัดเส้นทางแบบหัวหอมในรูปแบบที่รู้จักกันดีที่สุด คือ ทอร์ (Tor) ซึ่งในเวลานั้นเรียกว่า The Onion Routing project หรือ TOR project (โปรเจ็กต์ทอร์)
แล้วต่อมาในปี 2004 จึงได้ตีพิมพ์เอกสารการออกแบบของทอร์รุ่นสองในงานประชุม USENIX Security ครั้งที่ 13
ซึ่งกลายเป็นมูลฐานของการทำให้เกิดผลต่อมา


title: การจัดเส้นทางแบบหัวหอม

text:
หลังจากที่แล็บวิจัยกองทัพเรือสหรัฐได้อนุญาตให้ใช้รหัสคำสั่งของทอร์ตามสัญญาเสรี
ดิงเกิลไดน์ แม็ทธิวสัน และบุคลากรอื่น ๆ อีก 5 ท่านก็ได้จัดตั้งโปรเจ็กต์ทอร์เป็นองค์การไม่แสวงหาผลกำไรในปี 2006 โดยได้รับการสนับสนุนทางการเงินจากมูลนิธิชายแดนอิเล็กทรอนิก (EFF) และองค์กรอื่น ๆ


title: การจัดเส้นทางแบบหัวหอม

text:
ให้สังเกตว่า การจัดเส้นทางแบบหัวหอมเป็นโพรโทคอลที่ดำเนินการและพัฒนาการขึ้นเรื่อย ๆ โดยโปรเจ็กต์ทอร์เป็นหลัก
เนื่องจากไม่มีเอกสารที่รวมสรุปการทำให้เกิดผลดังที่ใช้ในปัจจุบันแบบง่าย ๆ นอกเหนือจากเอกสารกำหนดคุณลักษณะทางเทคนิกต่าง ๆ
ข้อมูลในบทความนี้จึงมาจากบทความต่าง ๆ เริ่มตั้งแต่เอกสารแสดงแบบของโพรโทรคอลรุ่นสองของทอร์ในปี 2004
เนื้อความในบทความอาจจะจับใจความสำคัญต่าง ๆ ได้ "แต่รายละเอียดบางอย่างอาจเคลื่อนคลาดจากดังที่ทำให้เกิดผลในปัจจุบัน"
การจัดเส้นทางแบบหัวหอม (onion routing) ทำให้เกิดผลโดยการเข้ารหัสลับในชั้นโปรแกรมประยุกต์ของโพรโทคอลสแตกทีซีพีที่ใช้ในการสื่อสาร โดยทำเป็นชั้น ๆ เหมือนกับของหัวหอม
คือระบบผู้ใช้จะสร้างวงจรการสื่อสารเสมือนผ่านสถานี/โหนดส่งต่อต่าง ๆ 3 สถานีซึ่งเลือกโดยสุ่มเป็นลำดับ ๆ การสร้างจะเพิ่มสถานีทีละสถานี ๆ เข้าในวงจรด้วยการสื่อสารที่เข้ารหัสลับ โดยสถานีส่งต่อแต่ละสถานี จะรู้แต่เลขที่อยู่ไอพีขาเข้าและขาออกของตน ๆ เท่านั้น และไม่มีสถานีไหนในระหว่าง ที่รู้ทั้งที่อยู่ของต้นสายและของปลายทางทั้งสอง แม้ในมุมมองของระบบปลายทาง ก็จะดูเหมือนว่าการสื่อสารเริ่มมาจากสถานีขาออกของเครือข่าย เมื่อกำลังสร้างวงจร ระบบผู้ใช้จะแลกเปลี่ยนกุญแจเข้ารหัสลับแบบสมมาตรโดยเฉพาะ ๆ กับโหนดส่งต่อแต่ละสถานี เพื่อเมื่อส่งข้อมูลไปยังปลายทาง ระบบผู้ใช้ก็จะเข้ารหัสข้อมูลเป็นชั้น ๆ ด้วยกุญแจที่แลกเปลี่ยนเริ่มตั้งแต่สถานีขาออก (สถานีสุดท้าย) ย้อนลำดับกลับมาจะถึงสถานีขาเข้า เมื่อข้อมูลส่งไปถึงแต่ละสถานี ๆ สถานีก็จะสามารถถอดรหัสชั้นที่เข้ากุญแจซึ่งตนได้แลกเปลี่ยน แล้วทำการที่สมควรเช่นส่งข้อมูลนั้นต่อไปได้ โดยที่ไม่สามารถรู้ข้อมูลที่ส่งต่อเพราะเข้ารหัสด้วยกุญแจที่ตนไม่มี สถานีขาออกจะเป็นผู้ถอดรหัสชั้นสุดท้ายแล้วส่งข้อมูลดั้งเดิมไปยังระบบปลายทางต่อไป


title: การจัดเส้นทางแบบหัวหอม

text:
เมื่อระบบปลายทางส่งข้อมูลกลับไปยังระบบผู้ใช้ ข้อมูลก็จะวิ่งผ่านวงจรการสื่อสารเดียวกันโดยกลับลำดับคือจากสถานีขาออกจนไปถึงสถานีขาเข้า โดยสถานีส่งต่อแต่ละสถานี ๆ จะเข้ารหัสลับข้อมูลด้วยกุญแจที่ตนใช้ร่วมกับระบบผู้ใช้ ดังนั้น เมื่อสถานีขาเข้าส่งข้อมูลกลับไปถึงระบบต้นทาง ข้อมูลเซลล์จะเข้ารหัสไว้เป็นสามชั้น ซึ่งระบบผู้ใช้จะถอดรหัสด้วยกุญแจที่ตนใช้ร่วมกันสถานีส่งต่อต่าง ๆ
เราเตอร์หัวหอมสื่อสารกับกันและกัน และกับระบบผู้ใช้ ผ่านการเชื่อมต่อกันด้วยทีแอลเอสและการเข้ารหัสด้วยกุญแจอายุสั้น ทีแอลเอสช่วยปกปิดข้อมูลในสายเชื่อมต่อให้เป็นความลับที่แม้เมื่อดักเก็บข้อมูลไว้ได้ ก็จะไม่สามารถถอดรหัสข้อมูลได้ในอนาคต (perfect forward secrecy) และป้องกันผู้โจมตีไม่ให้เปลี่ยนข้อมูลในสาย หรือปลอมตัวว่าเป็นเราเตอร์หัวหอม


title: การจัดเส้นทางแบบหัวหอม

text:
ข้อมูลส่งผ่านเครือข่ายโดยมีหน่วยเป็นเซลล์ ซึ่งมีขนาดตายตัวคือ 512 ไบต์ และเมื่อเซลล์แต่ละเซลล์วิ่งผ่านวงจรเริ่มตั้งแต่ระบบผู้ใช้ เซลล์จะเข้ารหัสลับด้วยกุญแจทีแอลเอสของการเชื่อมต่อแบบทีแอลเอสในระหว่างระบบที่อยู่ต่อกันโดยตรง
ส่วนหัวของแต่ละเซลล์มีข้อมูลคือ
เซลล์ควบคุมสามารถมีคำสั่งรวมทั้ง


title: การจัดเส้นทางแบบหัวหอม

text:
สำหรับเซลล์ส่งต่อ ส่วนที่เป็นข้อมูลภายในเซลล์จะเข้ารหัสลับด้วยกุญแจอายุสั้นที่ร่วมใช้ระหว่างระบบผู้ใช้กับสถานีแต่ละสถานี ส่วนนี้ยังมีส่วนหัวรีเลย์ (relay header) ซึ่งอยู่ในลำดับต่อไปจากส่วนหัวของเซลล์ รวมทั้ง
เซลล์ส่งต่อสามารถมีคำสั่งดังต่อไปนี้คือ


title: การจัดเส้นทางแบบหัวหอม

text:
เพื่อสร้างวงจรเสมือนหนึ่ง ๆ ระบบผู้ใช้จะขอรายการสถานีส่งต่อจากโหนดสารบบ
รายการที่ได้จะเซ็นชื่อโดยกุญแจระบุตัวระยะกลางของโหนดสารบบ และข้อมูลเกี่ยวกับสถานีจะเซ็นชื่อโดยกุญแจระบุตัวของสถานีที่สัมพันธ์กัน
ระบบผู้ใช้ปกติจะเลือกสถานี 3 สถานีจากรายการเพื่อสร้างวงจร
โดยมีการเลือกโหนดขาเข้าจากรายการสุ่มที่เลือกใช้นานเป็นพิเศษที่เรียกว่า สถานียาม (entry guards)


title: การจัดเส้นทางแบบหัวหอม

text:
โหนดที่เลือกจะจับเรียงลำดับเป็น "โซ่" หรือ "วงจร" ที่จะส่งผ่านข้อมูล
เพื่อรักษาสภาพนิรนามของผู้ส่ง ไม่มีโหนดไหนในวงจรที่รู้ทั้งที่อยู่ของต้นสายและของปลายทางทั้งสอง แม้ในมุมมองของระบบปลายทาง ก็จะดูเหมือนว่าการสื่อสารเริ่มมาจากสถานีขาออกของเครือข่าย
เช่นกัน ไม่มีโหนดไหนในวงจรที่สามารถบอกว่ามีโหนดจำนวนเท่าไรในวงจรหรือรู้เส้นทางการส่งข้อมูลทั้งหมดภายในวงจร และโหนดสุดท้ายเท่านั้น ซึ่งเรียกว่าโหนดขาออก (exit node) จะสามารถกำหนดตำแหน่งตัวเองภายในลูกโซ่


title: การจัดเส้นทางแบบหัวหอม

text:
เมื่อสร้างวงจร ระบบผู้ใช้จะต่อสถานีรีเลย์เข้ากับวงจรทีละสถานี ๆ ต่อ ๆ กัน โดยที่การสื่อสารระหว่างระบบต่าง ๆ จะทำผ่านทีแอลเอสอาศัยกุญแจระบุสถานีระยะยาวที่พบในสารบบ
การต่อสถานีมีรายละเอียดคือคือ (ดูประกอบรูป)


title: การจัดเส้นทางแบบหัวหอม

text: ตัวอย่างนี้ เป็นการสร้างวงจรที่มีโหนดส่งต่อเพียงแค่สองสถานีเท่านั้น การสร้างวงจรเพิ่มเพื่อให้มีโหนดส่งต่อ 3 สถานีก็ทำได้โดยนัยเดียวกัน คือระบบผู้ใช้สามารถส่งคำขอการต่อวงจร (Extend) เชื่อมกับสถานีสามไปยังสถานีสองโดยส่งผ่านสถานีหนึ่ง คล้ายกับลำดับ 3 ที่กล่าวมาแล้ว แต่เข้ารหัสลับส่วนข้อมูลของเซลล์สองครั้งด้วยกุญแจอายุสั้นที่ใช้ร่วมกับสถานีสอง (g^x2y2) แล้วด้วยกุญแจอายุสั้นที่ใช้ร่วมกับสถานีหนึ่ง (g^x1y1)


title: การจัดเส้นทางแบบหัวหอม

text: เพื่อความกระจ่าง อาจกล่าวโดยอีกวิธีหนึ่งก็คือ


title: การจัดเส้นทางแบบหัวหอม

text:
เมื่อสร้างวงจรเสร็จแล้ว ระบบผู้ใช้ก็จะสามารถส่งข้อมูลผ่านอินเทอร์เน็ตไปยังระบบปลายทางอย่างนิรนามได้
สำหรับโปรแกรมผู้ใช้ที่ตั้งให้สื่อสารผ่านเครือข่ายหัวหอม ไม่ว่าจะเป็นโปรแกรมเดียว (เช่นทอร์เบราว์เซอร์) หรือหลายโปรแกรม สายข้อมูลทีซีพีต่าง ๆ ที่โปรแกรมผู้ใช้สร้างก็จะส่งผ่านวงจรเดียวกัน แต่ระบบผู้ใช้จะตั้งวงจรใหม่ทุก ๆ 10 นาที ดังนั้น สายข้อมูลใหม่ที่ตั้งขึ้นก็จะใช้วงจรใหม่ ส่วนสายข้อมูลเก่าที่ยังดำเนินการอยู่ก็จะคงอยู่ในวงจรเดิมจนกว่าจะเสร็จ ดังนั้น ในระบบผู้ใช้ อาจมีการส่งข้อมูลผ่านเครือข่ายหัวหอมเป็นหลายวงจร แต่ละวงจรอาจมีสายข้อมูลหลายสาย โดยอาจเป็นสายข้อมูลจากโปรแกรมชุดเดียวหรือหลายโปรแกรม การเปลี่ยนวงจรการสื่อสารเช่นนี้ โดยมีสถานีขาออกที่ต่าง ๆ กัน จะทำให้ระบบปลายทางสัมพันธ์การกระทำของผู้ใช้ที่เกิดในเวลาต่าง ๆ ได้ยากขึ้น


title: การจัดเส้นทางแบบหัวหอม

text:
เมื่อวงจรสร้างขึ้นแล้ว ระบบผู้ใช้สามารถเริ่มส่งรับข้อมูลผ่านเครือข่ายนิรนามที่เข้ารหัสลับด้วยกุญแจสองตัวคือ กุญแจอายุสั้นที่ใช้เข้ารหัสเพียงส่วนข้อมูลของเซลล์เป็นชั้น ๆ และกุญแจทีแอลเอสที่ใช้เข้ารหัสเซลล์ทั้งหมดเมื่อส่งผ่านเครือข่ายอินเทอร์เน็ตระหว่างสถานี ๆ โดยที่ไม่มีสถานีส่งต่อใด ๆ รวมทั้งระบบปลายทาง ที่สามารถรู้ทั้งที่อยู่ไอพีของระบบผู้ใช้และของระบบปลายทางทั้งสอง และมีสถานีทางออกเท่านั้น ที่สามารถเข้าถึงข้อมูลดั้งเดิมที่ส่งในระหว่างต้นสายและปลายทาง ยกเว้นถ้าผู้ใช้ใช้โปรแกรมที่เข้ารหัสข้อมูลจากต้นจนถึงปลาย เช่น ทอร์เบราว์เซอร์เมื่อสื่อสารผ่านเอชทีทีพีเอสเป็นต้น
อนึ่ง เพราะกุญแจที่ใช้เข้ารหัสลับเป็นกุญแจชั่วคราว จึงหมายความว่า แม้ถ้ามีใครดักเก็บข้อมูลที่ส่งผ่านระหว่างระบบต่าง ๆ แล้วโจมตีเข้าถึงระบบเหล่านั้นได้ในภายหลัง ก็จะไม่สามารถถอดรหัสข้อมูลเหล่านั้นได้เพราะระบบได้ทิ้งกุญแจไปแล้ว


title: การจัดเส้นทางแบบหัวหอม

text: การรับส่งข้อมูลมีรายละเอียดคือ (ดูรูป)


title: การจัดเส้นทางแบบหัวหอม

text:
ผู้ออกแบบการจัดเส้นทางแบบหัวหอมได้พิจารณาการโจมตีและผลต่อระบบหลายอย่าง (ปี 2004) รวมทั้งที่จัดว่าเป็นการดักฟังเฉย ๆ (passive attack) และแบบต้องทำการอย่างแอ๊กถีฟ (active attack)
ต่อไปนี้เป็นตัวอย่างของการโจมตีที่ได้พิจารณา


title: การจัดเส้นทางแบบหัวหอม

text: การโจมตีแบบดักฟังเฉย ๆ (passive attack) รวมทั้ง


title: การจัดเส้นทางแบบหัวหอม

text: การโจมตีแบบแอ๊กถีฟ (active attack) รวมทั้ง


title: การจัดเส้นทางแบบหัวหอม

text:
เหตุผลหนึ่งที่การเชื่อมต่ออินเทอร์เน็ตปกติจะไม่ได้สภาวะนิรนาม ก็เพราะผู้ให้บริการสามารถติดตามและลงบันทึกการเชื่อมต่อกันระหว่างคอมพิวเตอร์
ยกตัวอย่างเช่น เมื่อผู้ใช้เยี่ยมชมเว็บไซต์ ข้อมูลเองอาจจะปลอดภัยเพราะเชื่อมต่อด้วยเอชทีทีพีเอส ดังนั้น คนพวกอื่นจะไม่สามารถรู้รหัสผ่าน อีเมล และเนื้อความอื่น ๆ แต่ก็ยังมีบันทึกเกี่ยวกับการเชื่อมต่อเอง เช่น ต่อเมื่อไร มีข้อมูลส่งผ่านแค่ไหน


title: การจัดเส้นทางแบบหัวหอม

text:
การจัดเส้นทางแบบหัวหอมจะสร้างทางที่คลุมเครือระหว่างคอมพิวเตอร์สองเครื่อง เพื่อไม่ให้ระบบผู้ใช้เชื่อมต่อกับเว็บไซต์โดยตรง
แม้จะยังมีบันทึกการเชื่อมต่อกันระหว่างคอมพิวเตอร์และก็ยังสามารถวิเคราะห์การสื่อสารเนื่องกับบันทึกการเชื่อมต่อเช่นนั้น แล้วพยายามเชื่อมเวลาและการส่งข้อมูลกับการเชื่อมต่อไปยังผู้รับหนึ่ง ๆ
ยกตัวอย่างเช่น อาจจะเห็นบุคคลส่งข้อมูล 51 กิโลไบต์ถ้วนไปยังคอมพิวเตอร์ที่ไม่รู้จัก 3 วินาทีก่อนคอมพิวเตอร์อีกเครื่องที่ไม่รู้จักก็ส่งข้อมูล 51 กิโลไบต์ถ้วนเช่นกันไปยังเว็บไซต์หนึ่งโดยเฉพาะ


title: การจัดเส้นทางแบบหัวหอม

text:
ปัจจัยที่อาจช่วยให้วิเคราะห์การสื่อสารได้รวมทั้งโหนดขัดข้องแล้วออกจากเครือข่าย
และโหนดส่งต่อที่ถูกแฮ็กให้เก็บบันทึกการเชื่อมต่อทุก ๆ ครั้งที่มีการสร้างวงจรใหม่


title: การจัดเส้นทางแบบหัวหอม

text:
การจัดเส้นทางแบบกระเทียม (Garlic routing) เป็นการจัดเส้นทางแบบหัวหอมอีกอย่างหนึ่งที่ใช้ในเครือข่ายไอทูพี และเข้ารหัสลับข้อความหลายข้อความเข้าด้วยกันเพื่อทำการวิเคราะห์การสื่อสารเช่นนี้ให้ยากขึ้น
และเพื่อเพิ่มความเร็วในการถ่ายโอนข้อมูล


title: การจัดเส้นทางแบบหัวหอม

text:
แม้ข้อความที่ส่งจะเข้ารหัสลับเป็นชั้น ๆ แต่หน้าที่ของโหนดขาออก (exit node) ที่เป็นโหนดท้ายสุดในโซ่ ก็คือการถอดรหัสลับชั้นสุดท้ายแล้วส่งข้อความไปให้ผู้รับ
ดังนั้น โหนดขาออกที่ถูกแก้ก็อาจจะเก็บข้อมูลที่ส่ง ซึ่งอาจมีรหัสผ่าน ข้อความส่วนตัว เลขบัญชีธนาคาร หรือข้อมูลส่วนตัวอื่น ๆ
ในปี 2007 นักวิจัยชาวสวีเดนได้ใช้การโจมตีคล้าย ๆ กันนี้แล้วสามารถเก็บรหัสผ่านของบัญชีอีเมลกว่า 100 บัญชีของสถานทูตประเทศต่าง ๆ


title: การจัดเส้นทางแบบหัวหอม

text:
จุดอ่อนโหนดขาออกจะคล้ายกับที่พบในเครือข่ายไร้สายที่ไม่ได้ทำให้ปลอดภัย คือข้อมูลที่ส่งโดยผู้ใช้เครือข่ายอาจถูกดักฟังโดยผู้ใช้อีกคนหนึ่งหรือโดยผู้ดำเนินการเราเตอร์
โดยปัญหาทั้งสองนี้สามารถแก้ได้โดยใช้การเชื่อมต่อที่เข้ารหัสลับจากต้นถึงปลาย เช่น เอสเอสแอลหรือเอชทีทีพีเอส
ซึ่งทำให้แม้แต่ผู้ส่งต่อลำดับสุดท้ายก็ไม่สามารถรู้ข้อความดั้งเดิมได้


title: สุวัฒน์ วีระเศรษฐกุล

text: นายแพทย์สุวัฒน์ วีระเศรษฐกุล (17 มีนาคม พ.ศ. 2472 - ) อดีตสมาชิกสภาผู้แทนราษฎรจังหวัดขอนแก่น 2 สมัย


title: สุวัฒน์ วีระเศรษฐกุล

text: นายแพทย์สุวัฒน์ วีระเศรษฐกุล เกิดเมื่อวันที่ 17 มีนาคม พ.ศ. 2472 สำเร็จการศึกษาปริญญาตรี เภสัชศาสตรบัณฑิต และ แพทยศาสตรบัณฑิต จากมหาวิทยาลัยแพทยศาสตร์ (คณะแพทยศาสตร์ จุฬาลงกรณ์มหาวิทยาลัย ในปัจจุบัน) สมรสกับนางอรุณ วีระเศรษฐกุล มีบุตรคือ อภิชาติพงศ์ วีระเศรษฐกุล ผู้กำกับภาพยนตร์ชาวไทย


title: สุวัฒน์ วีระเศรษฐกุล

text: นายแพทย์สุวัฒน์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2519 สังกัดพรรคประชาธิปัตย์ และได้รับเลือกรวม 2 ครั้ง


title: สุวัฒน์ วีระเศรษฐกุล

text: นายแพทย์สุวัฒน์ วีระเศรษฐกุล ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ


title: เรือประมงเอกวัฒน์นาวา 5

text: เรือประมง"เอกวัฒน์นาวา 5" () เป็นเรือประมงทางทะเลประดับธงคิริบาส ที่มีเจ้าของเป็นคนไทย ซึ่งถูกปล้นชิงเรือ และจมลงโดยเรือของกองทัพเรืออินเดีย ไอเอ็นเอส "ทาบาร์" (เอฟ 44) เมื่อวันที่ 18 พฤศจิกายน ค.ศ. 2008 เรือประมงจมลงเมื่อเกิดเพลิงไหม้ขึ้นบนเรือหลังจาก"ไอเอ็นเอส ทาบาร์" ตอบโต้กับการถูกยิงโดยโจรสลัดที่อยู่บนเรือ โดยเชื่อว่าลูกเรือทั้งหมดของเรือประมงถูกฆ่าตาย


title: เรือประมงเอกวัฒน์นาวา 5

text: "เรือประมงเอกวัฒน์นาวา 5" มีลูกเรือเป็นชาวไทย 15 คนและชาวกัมพูชา 1 คน ซึ่งกำลังมุ่งหน้าจากประเทศโอมานไปยังประเทศเยเมนกระทั่งถูกแย่งชิงเมื่อวันที่ 18 พฤศจิกายน ค.ศ. 2008


title: เรือประมงเอกวัฒน์นาวา 5

text: ในตอนเย็นของวันที่ 18 พฤศจิกายน เรือรบอินเดีย "ไอเอ็นเอส ทาบาร์" อยู่ในตระเวน 285 ไมล์ทะเล (528 กม.) ทางตะวันตกเฉียงใต้ของซาลาลาห์ ประเทศโอมาน (ใกล้ ) เมื่อเห็นเรือประมงที่ถูกแย่งชิง โดยถูกนำมาใช้เป็นเรือแม่โจรสลัด รวมถึงมีเรือเร็วสองลำกับชายติดอาวุธด้วยเครื่องยิงจรวด (อาร์พีจี) และปืนไรเฟิลจู่โจมบนดาดฟ้า ซึ่งฝ่ายเรือรบอินเดียได้สั่งให้ทำการตรวจสอบ ทว่าถูกปฏิเสธและข่มขู่โดยโจรสลัด เรือรบอินเดียจึงไล่กวดเรือลากอวนดังกล่าว


title: เรือประมงเอกวัฒน์นาวา 5

text: บันทึกอย่างเป็นทางการของกองทัพเรืออินเดียระบุว่าโจรสลัดยิงเรือรบด้วยเครื่องยิงจรวด เรือรบอินเดียจึงยิงกลับไปเพื่อเป็นการตอบโต้ เมื่อได้ยินเสียงระเบิดบนเรือลากอวน อาจเป็นเพราะกระสุนหรือเชื้อเพลิงที่เก็บอยู่บนดาดฟ้าเรือ เรือลากอวนจึงจมลงอันเป็นผลมาจากการเกิดเพลิงไหม้


title: เรือประมงเอกวัฒน์นาวา 5

text: กองทัพเรืออินเดียรายงานว่าหลังจากเกิดไฟไหม้ขึ้นบนเรือ ก็เห็นเฉพาะเรือเร็วสองลำหนีจากที่เกิดเหตุ จึงได้ติดตามเรือดังกล่าว โดยพบเรือหนึ่งลำที่ถูกทิ้ง และไม่สามารถติดตามเรือลำที่เหลือได้ในความมืด


title: เรือประมงเอกวัฒน์นาวา 5

text: ส่วนรายงานเหตุการณ์ที่เล่าเรื่องโดยศิริชัยการประมง ซึ่งเป็นบริษัทตัวแทนเจ้าของชาวไทย ได้อิงจากข้อมูลจากลูกเรือชาวกัมพูชาคนหนึ่งที่รอดชีวิต โดยกล่าวว่าโจรสลัดโซมาเลียได้ขึ้นเรือและเข้าควบคุมเรือลากอวน เมื่อเรือรบอินเดีย "ไอเอ็นเอส ทาบาร์" มาถึงที่เกิดเหตุ รายงานลูกเรือระบุว่าเรือประมงไม่ได้ถูกใช้เป็นเรือแม่โจรสลัด


title: เรือประมงเอกวัฒน์นาวา 5

text: จากลูกเรือเดิมของเรือประมง มีผู้รอดชีวิตเพียงคนเดียวที่ได้รับการพาขึ้นมาโดยเรือเดินสมุทร มีหนึ่งคนที่ได้รับการยืนยันว่าเสียชีวิต ขณะที่อีก 14 รายได้รับการรายงานว่าหายไปโดยบริษัทเจ้าของเรือ ซึ่งลูกเรือของ "ไอเอ็นเอส ทาบาร์" รายงานว่าเห็นเฉพาะเรือยนต์สองลำที่หลบหนีจากที่เกิดเหตุในที่มืดเท่านั้น พวกเขาไม่ได้เบาะแสใด ๆ ของลูกเรือชุดเดิม จึงไม่ทราบชะตากรรมของพวกเขา


title: เรือประมงเอกวัฒน์นาวา 5

text: ส่วนรายงานของเหตุการณ์ที่เกิดขึ้นจากกระทรวงการต่างประเทศสหรัฐ อาจกล่าวได้ในเบื้องต้นว่ากองทัพเรืออินเดียได้จับโจรสลัดบางส่วน อย่างไรก็ตามเรื่องนี้ไม่ได้รับการยืนยันโดยกองทัพเรืออินเดีย


title: ราชสถานศิลปะการละคร (ประเทศอังกฤษ)

text: ราชสถานศิลปะการละคร (, หรือ สถาบัน RADA) เป็นสถาบันอุดมศึกษาเฉพาะทางศิลปะการละคร ในกรุงลอนดอน ประเทศอังกฤษ ที่ให้การศึกษาและฝึกอบรมทางด้านภาพยนตร์ โทรทัศน์ และโรงละคร เป็นสถาบันสอนศิลปะการแสดงละครที่เก่าแก่และมีชื่อเสียงที่สุดแห่งหนึ่งในสหราชอาณาจักร ก่อตั้งขึ้นในปี ค.ศ. 1904 โดยเฮอร์เบิร์ต เบียร์บุช ทรี


title: ราชสถานศิลปะการละคร (ประเทศอังกฤษ)

text: สถาบัน RADA เป็นสถาบันในเครือข่ายสถาบันนาฏศิลป์ (Conservatoire for Dance and Drama, CDD) หลักสูตรอุดมศึกษาที่เปิดสอนโดยสถาบัน RADA ได้รับการรับรองจากคิงส์คอลเลจ ลอนดอน และผู้ที่สำเร็จการศึกษาในหลักสูตรอุดมศึกษาจากสถาบันได้รับปริญญาเช่นเดียวกับนักศึกษาคณะศิลปศาสตร์และมนุษยศาสตร์ คิงส์คอลเลจ สถาบันตั้งอยู่ในย่านบลูมส์บิวรีในกลางกรุงลอนดอน ใกล้กับคอมเพล็กสภาสถาบันของมหาวิทยาลัยลอนดอน


title: ราชสถานศิลปะการละคร (ประเทศอังกฤษ)

text: นักศึกษาระดับปริญญาตรีมีสิทธิ์ได้รับเงินกู้เพื่อการศึกษาของรัฐบาลผ่านเครือข่ายสถาบันนาฏศิลป์ สถาบันยังมีทุนการศึกษาและโครงการทุนสนับสนุนการศึกษาจากแหล่งทุนภายนอก ซึ่งให้ความช่วยเหลือทางการเงินกับนักศึกษาจำนวนมากในสถาบัน


title: ราชสถานศิลปะการละคร (ประเทศอังกฤษ)

text: ผู้อำนวยการปัจจุบันของสถาบัน คือ เอ็ดเวิร์ด เคมพ์ (Edward Kemp) นายกสภาสถาบัน คือ เซอร์สตีเฟ่น เวลีย์-โคเฮน และรองนายกสภา คือ อลัน ริคแมน จนกระทั่งเขาเสียชีวิตในปี ค.ศ. 2016


title: ราชสถานศิลปะการละคร (ประเทศอังกฤษ)

text: สถาบัน RADA ก่อตั้งขึ้นเมื่อปี ค.ศ. 1904 โดยเซอร์ เฮอร์เบิร์ต เบียร์บุช ทรี (Herbert Beerbohm Tree) ผู้จัดการฝ่ายนักแสดงในโรงละคร His Majesty ในเมืองเฮย์มาร์เก็ต ในปี ค.ศ. 1905 สถาบันได้ย้ายไปอยู่ที่ถนนโกเวอร์ 52 และมีการจัดการประชุมสภาเพื่อดูแลสถาบัน สมาชิกของสภาสถาบัน ได้แก่ จอร์จ เบอร์นาร์ด ชอว์ ซึ่งต่อมาได้บริจาคเงินค่าลิขสิทธิ์ของบทละคร "Pygmalion" ให้กับสถาบัน และให้การบรรยายแก่นักศึกษาที่สถาบัน


title: ราชสถานศิลปะการละคร (ประเทศอังกฤษ)

text: ในปี ค.ศ. 1920 สถาบันได้จัดตั้งขึ้นอย่างเป็นทางการโดยได้รับพระบรมราชานุญาต (Royal Charter) จากพระเจ้าจอร์จที่ 5 แห่งสหราชอาณาจักร และในปีต่อมาก็มีโรงละครแห่งใหม่ตั้งอยู่บนถนน Malet หลังอาคารบนถนนโกเวอร์ เจ้าชายแห่งเวลส์ ทรงเป็นเกียรติในพิธีเปิดโรงละคร อาคารบนถนนโกเวอร์ถูกรื้อถอนในปี ค.ศ. 1927 และถูกแทนที่ด้วยอาคารใหม่ซึ่งได้รับทุนจากจอร์จ เบอร์นาร์ด ชอว์ ซึ่งยังมอบทุนให้กับสถาบันจาก 1 ใน 3 ของค่าสิทธิประโยน์จากงานของเขาเมื่อชอว์เสียชีวิตในปี ค.ศ. 1950


title: ราชสถานศิลปะการละคร (ประเทศอังกฤษ)

text: ในปี ค.ศ. 1923 จอห์น เกลกุด (John Gielgud) ได้ศึกษาที่สถาบัน RADA เป็นเวลาหนึ่งปี หลังจากนั้นเกลกุดก็เป็นประธานของสถาบันและเป็นสมาชิกกิตติมศักดิ์คนแรกของสถาบัน นักแสดงที่มีชื่อเสียงหลายคนได้มีบทบาทผู้นำในสถาบัน RADA ได้แก่ Richard Attenborough, Oliver Neville, Nicholas Barter และอลัน ริกแมน


title: ราชสถานศิลปะการละคร (ประเทศอังกฤษ)

text: ในปี ค.ศ. 1924 สถาบัน RADA ได้รับทุนอุดหนุนครั้งแรกจากรัฐบาล 500 ปอนด์ ในช่วงหลายปีที่ผ่านมาสถาบันได้รับการสนับสนุนอื่น ๆ จากรัฐบาล รวมถึงทุน 22.7 ล้านปอนด์ โดยการอนุมัติของสภาศิลปะอังกฤษ ซึ่งเป็นทุนจากคณะกรรมการสลากกินแบ่งแห่งชาติ (Arts Council National Lottery Board) ทุนนี้ถูกใช้เพื่อการปรับปรุงอาคารสถานที่และสร้างโรงละคร Varnbrugh ตั้งแต่ปี ค.ศ. 1996


title: ราชสถานศิลปะการละคร (ประเทศอังกฤษ)

text: ในปี ค.ศ. 2001 สถาบันได้เข้าร่วมกับวิทยาลัยเต้นรำร่วมสมัยแห่งลอนดอน เพื่อสร้างเครือข่ายสถาบันนาฏศิลป์ หรือ "Conservatoire for Dance and Drama" (CDD) แห่งแรกของสหราชอาณาจักร ต่อมาโรงเรียนบัลเลต์และนาฏศิลป์ร่วมสมัยแรมเบิร์ต (Rambert) ก็ได้เข้าร่วมกับ CDD ในปี ค.ศ. 2005


title: ราชสถานศิลปะการละคร (ประเทศอังกฤษ)

text: สถาบัน RADA ขยายหลักสูตรในช่วงหลายปีที่ผ่านมา ได้แก่ หลักสูตรระยะสั้นสำหรับนักแสดงและหลักสูตรสำหรับนักศึกษาอเมริกันและญี่ปุ่นในลอนดอนในปี ค.ศ. 1995-98, หลักสูตรพื้นฐานหนึ่งปีในปี ค.ศ. 2010 และหลักสูตร MA สาขา Text & Performance ร่วมกับวิทยาลัยเบอร์เบค (Birkbeck) มหาวิทยาลัยลอนดอน ในปี ค.ศ. 2010 และหลักสูตร MA Theater Lab และการออกแบบเสียงในโรงละครในปี ค.ศ. 2011


title: ราชสถานศิลปะการละคร (ประเทศอังกฤษ)

text: ในปี ค.ศ. 2000 สถาบันได้จัดตั้งบริษัท RADA Enterprises จำกัด ซึ่งมีโปรแกรม "RADA ในธุรกิจ" ซึ่งให้การฝึกอบรมด้านการสื่อสารและการสร้างทีม ใช้เทคนิคของการฝึกการละครในบริบททางธุรกิจ ผลกำไรที่ได้รับบริษัทจะมอบกลับเข้าสถาบันเพื่อสนับสนุนการฝึกอบรมของนักศึกษา


title: ราชสถานศิลปะการละคร (ประเทศอังกฤษ)

text: สถาบันตั้งอยู่ในย่านบลูมส์บิวรีในใจกลางกรุงลอนดอน อาคารหลักของสถาบันตั้งอยู่บนถนน Gower (มีทางเข้าที่สองบนถนน Malet) โดยมีสถานที่ตั้งอยู่ใกล้กับถนน Chenies สามารถเดินไปยังสถานีรถใต้ดิน Goodge และ Euston Square ได้


title: ราชสถานศิลปะการละคร (ประเทศอังกฤษ)

text: อาคารบนถนน Gower และถนน Malet ได้รับการพัฒนาใหม่ในช่วงปลายทศวรรษ 1990 และออกแบบโดยสถาปนิก ไบรอัน เอเวอรี่ ซึ่งรวมโรงละครแห่งใหม่เข้าเป็นหนึ่งเดียวกัน และเชื่อมทางเข้าถนนทั้งสองด้าน


title: ราชสถานศิลปะการละคร (ประเทศอังกฤษ)

text: สถาบันมีโรงละครและโรงภาพยนตร์ 5 แห่งในอาคารบนถนน Malet ได้แก่ โรงละคร Jerwood Vanbrugh เป็นพื้นที่การแสดงที่ใหญ่ที่สุดที่มีความจุ 183 ที่นั่ง โรงละคร GBS (จอร์จเบอร์นาร์ดชอว์เธียเตอร์) เป็นโรงละครแบล็คบ็อกซ์ที่มีความจุ 70 ที่นั่ง และโรงละคร Gielgud เป็นโรงละครแบล็คบ็อกซ์ที่มีความจุ 50 ที่นั่ง นอกจากนี้ยังมีโรงภาพยนตร์ 150 ที่นั่ง ในเดือนมกราคมปี ค.ศ. 2012 สถาบันได้ทำสัญญาเช่ากับสถานที่ Drill Hall ที่อยู่ติดกันบนถนน Chenies และเปลี่ยนชื่อเป็น RADA Studios อาคาร Drill Hall สร้างขึ้นเมื่อปี ค.ศ. 1882 เป็นสถานที่อนุรักษ์เกรด 2 (อาคารที่ต้องให้ความสนใจเป็นพิเศษและต้องอนุรักษ์ในสหราชอาณาจักร) ซึ่งมีประวัติศาสตร์อันยาวนาน ทั้งของสหราชอาณาจักรและทางด้านศิลปะการแสดง เป็นอาคารที่นักบัลเล่ต์ Vaslav Nijinsky ใช้ในการฝึกซ้อมบัลเล่ต์กับบริษัท Ballets Russes ในปี ค.ศ. 1911 อาคารนี้ได้รับการปรับปรุง ปัจจุบันเป็นที่ดำเนินงานของ โรงละครสตูดิโอ ซึ่งมีความจุ 200 ที่นั่ง และโรงละครคลับ ซึ่งมีพื้นที่ 50 ที่นั่ง


title: ราชสถานศิลปะการละคร (ประเทศอังกฤษ)

text: ในเดือนเมษายน ปี ค.ศ. 2016 สถาบันได้รับใบอนุญาตให้มีการวางแผนพัฒนาใหม่บนถนน Chenies เป็นโรงละครริชาร์แอทเทนเบอเรอห์ (Richard Attenborough) (ตั้งชื่อตามชื่ออดีตประธาน ลอร์ด แอทเทนเบอเรอห์) รวมทั้งห้องสมุดใหม่ถาวร พื้นที่หอจดหมายเหตุ และพื้นที่สำนักงาน ห้องโถงขนาดใหญ่ที่จะเปิดสาธารณะ และมีหอพักนักศึกษาแห่งแรกของสถาบันบนพื้นที่สถาบัน


title: ราชสถานศิลปะการละคร (ประเทศอังกฤษ)

text: ห้องสมุดของสถาบันมีประมาณ 40,000 รายการ มีงานบทละครต้นตำรับมีประมาณ 12,000 บทละคร และผลงานต่าง ๆ เกี่ยวกับการแสดง เสียงและการพูด การเต้นรำและการเคลื่อนไหว ดนตรีและเพลง ชีวประวัติ เครื่องแต่งกาย บทวิจารณ์ภาพยนตร์ ภาพยนตร์ วิจิตรศิลป์ กวีนิพนธ์ การถ่ายภาพประวัติศาสตร์สังคม การออกแบบเวที ประวัติศาสตร์โรงละครและโรงละครทางเทคนิค การบริหารโรงละคร ทฤษฎีละคร การออกแบบละคร การกำกับ การเขียนบท และวารสารทางด้านการละคร การรวบรวมรายการห้องสมุดเริ่มตั้งแต่ปี ค.ศ. 1904 โดยได้รับบริจาคจากนักแสดง นักเขียน และนักวิจารณ์ในเวลานั้น เช่น เซอร์ สไคร์ แบนครอฟท์ (Sir Squire Bancroft, ปี 1841 – 1926), วิลเลียม อาร์เชอร์ (William Archer, ปี 1856 – 1924), อาเธอร์ วิง พิเนอโร (Arthur Wing Pinero, ปี 1855 – 1934) และจอร์จ เบอร์นาร์ด ชอว์ (ปี 1856 – 1950)


title: ราชสถานศิลปะการละคร (ประเทศอังกฤษ)

text: สิ่งอำนวยความสะดวกอื่น ๆ ที่สถาบัน RADA ได้แก่ สตูดิโอสำหรับการแสดง ปฏิบัติการศิลปะฉากด้วยเฟรมจิตรกรรม ห้องทำงานของเครื่องแต่งกายและห้องจัดเก็บเสื้อผ้า สตูดิโอสำหรับการเต้นรำและการต่อสู้ สตูดิโอสำหรับการออกแบบ ปฏิบัติการทางด้านไม้และโลหะ สตูดิโอเสียง สตูดิโอการซ้อม (rehearsal) และ RADA Studio Bar ซึ่งมีบาร์ที่ได้รับอนุญาตอย่างสมบูรณ์จากรัฐ คาเฟ่ และศูนย์ติดต่อสื่อสาร


title: ราชสถานศิลปะการละคร (ประเทศอังกฤษ)

text: สถาบัน RADA รับนักศึกษาเข้าหลักสูตรปริญญาตรีสาขาการแสดง (BA in Acting) ซึ่งเป็นหลักสูตร 3 ปี จะรับนักศึกษาใหม่ได้ไม่เกิน 28 คนต่อปี โดยมีสัดส่วนนักศึกษาชายและหญิง 50% - 50% การรับเข้าเรียนจะขึ้นอยู่กับความเหมาะสมและการออดิชั่นที่ประสบความสำเร็จผ่านกระบวนการออดิชั่น 4 ขั้นตอน การทดสอบจะจัดขึ้นที่กรุงลอนดอน นิวยอร์กในสหรัฐ ดับลินในไอร์แลนด์ แมนเชสเตอร์ และเลสเตอร์


title: ราชสถานศิลปะการละคร (ประเทศอังกฤษ)

text: นอกจากนี้ สถาบัน RADA ยังเปิดการสอนหลักสูตรการจัดการโรงละครและละครเวทีทางเทคนิค (TTSM, Technical Theatre & Stage Management) ซึ่งเป็นหลักสูตรพื้นฐาน 2 ปี (FdA) และต่ออีกหนึ่งปีจึงจะจบหลักสูตรระดับ BA (Hons) โดยระยะเวลาหนึ่งปีท้ายนี้ นักศึกษาจะมีโอกาสศึกษาเชิงลึกและฝึกฝนเฉพาะทาง (specialisation) ของศิลปะและเทคนิคการละครหรือโรงละคร (อาทิเช่น การผลิตละคร (BA in Theatre Production)) หลักสูตร TTSM สามารถรับนักศึกษาได้ 36 คนต่อปี นอกจากนี้สถาบันยังมีการฝึกอบรมเฉพาะทาง ด้านเทคนิคการพัฒนาเครื่องแต่งกายสำหรับละครเวที ในระดับบัณฑิตศึกษา


title: ราชสถานศิลปะการละคร (ประเทศอังกฤษ)

text: ปัจจุบันสถาบัน RADA มีหลักสูตรปริญญาโท ได้แก่ โปรแกรม MA Theatre Lab และประกาศนียบัตรบัณฑิตศึกษาสาขาเครื่องแต่งกายสำหรับละครเวที (ซึ่งได้รับการรับรองจากคิงส์คอลเลจ ลอนดอน) สถาบันยังร่วมสอนหลักสูตร MA in Text and Performance กับวิทยาลัยเบอร์เบค (Birkbeck) มหาวิทยาลัยลอนดอน ซึ่งเป็นหลักสูตรที่ลงทะเบียนเรียนที่เบอร์เบค และได้รับปริญญาจากมหาวิทยาลัยลอนดอน


title: ราชสถานศิลปะการละคร (ประเทศอังกฤษ)

text: นอกจากนี้ RADA ยังมีหลักสูตรระยะสั้น มาสเตอร์คลาสต่างๆ และหลักสูตรภาคฤดูร้อน หลายหลักสูตรโดยมีมาตรฐานและช่วงอายุ การศึกษาและการขยายงานของสถาบัน ได้แก่ Elders Company (สำหรับผู้สูงอายุ) , Youth Company (สำหรับเยาวชน), การฝึกอบรมในโรงเรียนต่างๆ และการมอบรางวัล RADA Shakespeare


title: ราชสถานศิลปะการละคร (ประเทศอังกฤษ)

text: สถาบันมีสมาชิกภาคีจำนวนมาก รวมถึง เจน แอช, เจน แอชเชอ, เซอร์ ไมเคิล แกมบอน, โรเบิร์ต บอร์น, Jon Cryer, ริชาร์ดดิกวัน Richard Digby Day, เทรเวอร์ อีฟ, เรล์ฟ ไฟนส์, เอ็ดเวิร์ด ฟอกซ์, เอียน เกล็น, เจอรัลด์ ฮาร์เปอร์, เซอร์ เอียนเกาะ, เซอร์ แอนโทนี ฮอพกินส์, Sir Derek Jacobi, Patricia Kneale, Paul McGann, แดม เฮเลน เมียร์เรน, Alex Kingston, Sir Trevor Nunn, Dame Diana Rigg, Sir Evelyn de Rothschild, ลอร์ด สโนว์ดอน, Shelley Thompson, แอลัน ริกแมน, ทิโมธี ดาลตัน, เซอร์ โรเจอร์ มัวร์, Steve McFadden และ Dame Joan Collins ผู้ทำหน้าที่เป็นประธานกิตติมศักดิ์ของสมาชิกภาคีของสถาบัน


title: ซุปเปอร์มาริโอ้ทรีดีเวิลด์

text: ซุปเปอร์มาริโอ้ทรีดีเวิลด์(อังกฤษ Super Mario 3D world) เป็นเกมส์แอ็กชันสามมิติบนเคร่องเล่นวียู เริ่มจำหน่ายในเดือนพฤษจิกายนทั่วโลก ค.ศ.2013


title: ซุปเปอร์มาริโอ้ทรีดีเวิลด์

text: วันหนึ่งในอณาจักรเห็ด มาริโอ,ลุยจิ,โท้ด และเจ้าหญิงพีช กำลังชมดอกไม้ไฟบนปราสาทของเจ้าหญิงพีช ในระหว่างที่ที่กำลังชมดอกไม้ไฟอยู่นั้น พวกเขาพบ ท่อระบายน้ำใส ที่อยู่ในสภาพชำรุด มาริโอ้และลุยจิจึงซ่อมให้ หลังซ่อมเสร็จ ก็มีไอเทมผุดขึ้นมามากมาย พร้อมกับ "เจ้าหญิงสไปสซี่" จากอณาจักรสไปส์ เธอเล่าว่าพวกของเธอ ถูก เบาวเซอร์ ลักพาตัวไป หลังจากบอกได้ไม่ทันไร เบาวเซอร์ก็โผล่มาพร้อมชิงตัวเธอไป เพื่อช่วยเจ้าหญิงสไปซี่ มาริโอ,ลุยจิ,โท้ด และเจ้าหญิงพีช ต้องมุดท่อออกไปยังอณาจักรสไปส์เพื่อช่วยเหล่าเจ้าหญิง 7 สีที่ถูกเบาวเซอร์ลักพาตัวไปมาริโอ้ที่แปลงร่างเป็นชุดแมว ได้จากไอเท็มกระดิ่งยักษ์ สามารถปีนป่ายได้ กับกระโดดหมุนตัวเตะได้มาริโอ้แฝด ได้จากเชอร์รี่คู่ สามารถแยกร่างได้ แต่ขนาดตัวจะเล็กลงมาริโอ้แมวกวัก เรียกเหลียญทองออกมาได้


title: สมรรถนะทางการสื่อสาร

text: สมรรถนะทางการสื่อสาร () เป็นศัพท์ที่ใช้ในภาษาศาสตร์ ซึ่งหมายถึง การใช้ความรู้ทางด้านไวยากรณ์ วากยสัมพันธ์ สัณฐานวิทยา สัทศาสตร์ และอื่น ๆ รวมถึงความรู้ทางสังคมเกี่ยวกับวิธีและเวลาในการใช้ถ้อยคำอย่างเหมาะสม


title: สมรรถนะทางการสื่อสาร

text: เดลล์ ไฮมส์ (พ.ศ. 2509) ได้กล่าวว่าการรับรู้ยังไม่เพียงพอในความแตกต่างระหว่าง สมรรถนะทางภาษาศาสตร์ (linguistic competence) กับประสิทธิภาพทางการใช้ภาษา (linguistic performance) ในงานของโนม ชอมสกี (พ.ศ. 2508) "รูปแบบทางการสื่อสารและหน้าที่ของการสื่อสารมีความสัมพันธ์ซึ่งกันและกัน" คำศัพท์และแนวคิดนี้บุกเบิกโดย เดลล์ ไฮมส์ ปัจจุบันรู้จักกันว่าเป็น ชาติพันธุ์วรรณนาแห่งการสื่อสาร (Ethnography of Communication)


title: สมรรถนะทางการสื่อสาร

text: แนวคิดเกี่ยวกับสมรรถนะทางการสื่อสารเป็นหนึ่งในทฤษฎีสำคัญในหลักวิธีและแนวทางการสื่อสารในการสอนภาษาต่างประเทศ รูปแบบเชิงแนวคิดมีอย่างน้อย 3 รูปแบบหลัก คือ


title: สมรรถนะทางการสื่อสาร

text: ความเข้าใจเกี่ยวกับสมรรถนะทางการสื่อสารได้รับอิทธิพลมาจากสาขาสัทวิทยา (Phonology) และปรัชญาแห่งภาษา รวมถึง การทำงานเกี่ยวกับการพูดในสถานการณ์ต่าง ๆ


title: มหากาลี เทวีพิทักษ์โลก

text: มหากาลี เทวีพิทักษ์โลก (ฮินดี: महाकाली अंत ही आरम्भ है ) หรือ มหากาลี เทวีพิทักษ์โลกา (ชื่อไทยก่อนออกอากาศ) เป็นละครโทรทัศน์ที่ถ่ายทำเมื่อปี ค.ศ. 2017 กล่าวถึงพระประวัติของ พระแม่กาลี นำแสดงโดย พูจา ชาร์มา รับบท พระแม่กาลี ออกอากาศทางช่อง 3 ละครเรื่องนี้ออกอากาศทุกวันจันทร์ - พฤหัสบดี เวลา 18.20 น. - 19.05 น. และวันศุกร์ เวลา 18.00 น. - 18.45 น. ออกอากาศต่อจากละครเรื่อง นาคิน


title: มหากาลี เทวีพิทักษ์โลก

text: พระแม่กาลี คือร่างที่แบ่งภาคมาจาก "พระอุมาเทวี(พระแม่อุมา)"หรือ"พระแม่ปารวตี" โดยทรงมีจุดประสงค์เพื่อลงมาปราบอสูรที่มีนามว่า อสูรทารุณ กล่าวกันว่า อสูรทารุณ เป็นอสูรที่ฆ่าไม่ตาย และหากเมื่อใดที่เลือดหยดลงถึงพื้น เลือดนั้นก็จะทวีขึ้นเรื่อยไปไม่หมดสิ้น ด้วยความคิดที่ว่าตนเองมีอิทธิฤทธิ์มากมายเหนือใคร และไม่มีใครสามารถฆ่าได้ จึงทำให้อสูรทารุณเกิดฮึกเหิมลำพองในความเก่งกาจของตน และได้นำอิทธิฤทธิ์ความเก่งกาจมาใช้กลั่นแกล้งผู้คน และเทวดาทั่วไป จนในวันหนึ่งก็เกิดความคิดที่จะครอบครองโลกทั้งสาม


title: ลู้ก เคจ

text: ลู้ก เคจ () รู้จักกันในชื่อ พาวเวอร์แมน (, ชื่อจริง คาร์ล ลูคัส) ซูเปอร์ฮีโร จากค่าย มาร์เวลคอมิกส์ ปรากฏตัวครั้งแรกในหนังสือ ที่ตีพิมพ์และออกวางแผงครั้งแรกเมื่อเดือนมิถุนายน 1972 สร้างสรรค์โดย รอย โธมัส อาร์ชี กู๊ดวิน และ จอห์น โรมิตา ซีเนียร์ เขาเป็นซูเปอร์ฮีโรผิวดำคนแรกในจักรวาลมาร์เวล


title: ลู้ก เคจ

text: เคจเป็นซูเปอร์ฮีโรประเภท "ฮีโรรับจ้าง" และรวมทีมกับซูเปอร์ฮีโรอย่าง ไอรอนฟิสท์ ในฐานะคู่หูดูโอในชื่อทีมว่า พาวเวอร์แมนและไอรอนฟิสท์ ในเวลาต่อมาเขาแต่งงานกับนักสืบเอกชนสาวผู้มีพลังมหาศาล เจสสิกา โจนส์ และทั้งคู่มีลูกสาว 1 คน


title: ลู้ก เคจ

text: เคจเกิดและเติบโตในย่านฮาร์เล็มของ มหานครนิวยอร์ก ในชื่อ คาร์ล ลูคัส


title: จอร์จ แลสเซิลส์ เอิร์ลที่ 7 แห่งฮาร์วุด

text:
จอร์จ แลสเซิลส์ เอิร์ลที่ 7 แห่งฮาร์วุด ()
จอร์จ แลสเซิลส์ เอิร์ลที่ 7 แห่งฮาร์วุด เกิดเมื่อวันที่ 7 กุมภาพันธ์ พ.ศ. 2466 ณ เชอร์เตนเฟรด เฮาส์ เป็นพระโอรสคนใหญ่ใน เจ้าหญิงแมรี พระราชกุมารีและเคาน์เตสแห่งแฮร์วูด และ  เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาคนแรกใน พระเจ้าจอร์จที่ 5 แห่งสหราชอาณาจักร และเมื่อเขาเติบใหญ่ เขาได้เข้าร่วมพระราชพิธีบรมราชาภิเษกของ พระเจ้าจอร์จที่ 6 แห่งสหราชอาณาจักร ผู้เป็นพระมาตุลา โดยเมื่อเจริญวัย เขาได้กลายเป็น หทารบังคับบัญชาแห่งอังกฤษใน สงครามโลกครั้งที่สอง


title: จอร์จ แลสเซิลส์ เอิร์ลที่ 7 แห่งฮาร์วุด

text: เมื่อสงครามสงบลง เขาได้กลายเป็นที่ปรึกษาของบริษัท แอด-เดอ-แคมป์ ตั้งแต่ปี 2488-2489 ต่อมาเขาได้กลายเป็นที่ปรึกษาของรัฐสภาแคนาดาเมื่อปี 2490-2496 และในปี 2499 อีกครั้ง และในที่สุดเขาได้กลายเป็นขุนนางเมื่อปี 2499 ในฐานะที่ปรึกษาของหัวหน้าสภาอังกฤษ


title: จอร์จ แลสเซิลส์ เอิร์ลที่ 7 แห่งฮาร์วุด

text: จอร์จ แลสเซิลส์ เอิร์ลที่ 7 แห่งฮาร์วุด สมรสครั้งแรกกับ มารีออน สตืน ซึ่งเป็นนักเปียโน โดยมีบุตร 3 คนดังนี้